
Strateški razvojni program Općine Sutivan za razdoblje od 2015.-2020.

11.2.2016.

AKTIVA BRAČ





Sadržaj:

[1.UVOD 1](#_Toc443470206)

[2. ANALIZA STANJA 2](#_Toc443470207)

[2.1. ZAKONODAVNI OKVIR I DOSADAŠNJA PRAKSA 2](#_Toc443470208)

[**2.2.2. Opći podatci o Općini** 2](#_Toc443470209)

[2.3. Kapaciteti sustava Općine/Grada 4](#_Toc443470210)

[**2.3.1. Ljudski resursi** 4](#_Toc443470211)

[**2.3.2. Proračun Općine** 6](#_Toc443470212)

[2.3.2.1 Analiza proračunskih prihoda i investicijskog potencijala Općine 10](#_Toc443470213)

[**2.3.3. Imovina i vlasnički udjeli** 11](#_Toc443470214)

[**2.3.6. Učinkovitost gradske uprave u provedbi dokumenata prostornog uređenja** 12](#_Toc443470215)

[**2.3.7. Razvoj mjesne samouprave** 12](#_Toc443470216)

[**2.3.8. Komunikacija s građanima** 13](#_Toc443470217)

[2.3.8.1. Suradnja s civilnim sektorom 13](#_Toc443470218)

[**2.4.1. Stanovništvo** 14](#_Toc443470219)

[2.4.2. Stanovanje 18](#_Toc443470220)

[2.4.3. Tržište rada 19](#_Toc443470221)

[2.5.Gospodarstvo 20](#_Toc443470222)

[**2.5.1.Opći pokazatelji** 20](#_Toc443470223)

[**2.5.3. Analiza pojedinih sektora** 25](#_Toc443470224)

[2.5.3.1. Poljoprivreda 25](#_Toc443470225)

[2.5.3.2. Turizam 27](#_Toc443470226)

[2.6. Prostorno planiranje i infrastruktura 31](#_Toc443470227)

[**2.6.1. Prostorno planiranje** 31](#_Toc443470228)

[2.6.2. Prometna infrastruktura 32](#_Toc443470229)

[2.6.2.1. Cestovni promet 32](#_Toc443470230)

[2.6.2.3. Zračni promet 34](#_Toc443470231)

[2.6.2.4. Javni promet 36](#_Toc443470232)

[**2.6.5. Promet u mirovanju** 36](#_Toc443470233)

[2.7. Prostorno planiranje i infrastruktura 36](#_Toc443470234)

[**2.7.3. Vodovod i odvodnja** 37](#_Toc443470235)

[2.7.3.1. Vodoopskrba 37](#_Toc443470236)

[2.7.3.2. Odvodnja i pročišćavanje otpadnih voda 38](#_Toc443470237)

[**2.7.4. Zaštita okoliša - Upravljanje i odlaganje otpada** 40](#_Toc443470238)

[2.7.4.1. Ostali aspekti zaštite okoliša 43](#_Toc443470239)

[**2.7.5. Energetski sustavi** 43](#_Toc443470240)

[**2.7.6. ICT** 44](#_Toc443470241)

[2.8. Društvena infrastruktura 45](#_Toc443470242)

[**2.8.1. Odgoj i školstvo** 45](#_Toc443470243)

[**2.8.2. Zdravstvo i socijalna skrb** 49](#_Toc443470244)

[**2.8.3. Kultura** 50](#_Toc443470245)

[**2.7.4. Sport i rekreacija** 57](#_Toc443470254)

[SWOT ANALIZA 58](#_Toc443470255)

[3.1. SWOT analiza - Kapaciteti sustava Općine 58](#_Toc443470256)

[**2.3. SWOT analiza - Društvene djelatnosti** 60](#_Toc443470257)

[**2.4. SWOT analiza - Gospodarstvo** 61](#_Toc443470258)

# **1.UVOD**

Strateški razvojni program Općine Sutivan je temeljni dokument razvoja općine, formiran u svrhu planiranja, provedbe, kontrole i ocjenjivanja ukupnog razvitka u periodu od 2014. – 2020. godine.

Sadrži sažeti prikaz realno ostvarivih preferencija zajednice kao rezultat zajedničkog angažmana na rješavanju problema i potreba jedinice lokalne samouprave. Služi kao vodič i okvir lokalnoj samoupravi u procesu razvoja. Osim toga, potencijalnim investitorima daje uvid u strategiju zajednice u koju žele ulagati, dok je za donatore osnovni dokument na temelju kojega odlučuju o raspodjeli bespovratnih sredstava. Njegova svrha je: Sveobuhvatni održivi razvoj zajednice, optimalno korištenje resursa, postizanje zadanih ciljeva razvoja te zadovoljstvo stanovnika zajednice.

Kako bi se postigao željeni efekt, u izradu Strateškog razvojnog programa uključeni su predstavnici svih struktura zajednice formiranih u radne skupine. Na taj način se doprinijelo sveobuhvatnosti programa razvoja. Članovi radnih skupina su raspravom o trenutnom stanju, problemima i prioritetima zajednice, te uz konstruktivni sukob različitih mišljenja, formirali sliku realnoga stanja općine. Pravilno utvrđena slika stanja preduvjet je za određivanje prioriteta i ciljeva koji se postavljaju kao orijentir budućeg razvoja.

Koncept Strateškog razvojnog programa Općine Sutivan podijeljen je u tri opća dijela: Analiza stanja, SWOT analiza te posljednji, ključni dio definirani strateški razvojni program.

Analiza stanja je početna faza izrade dokumenta koji uključuje detaljnu analizu i presjek stanja po najvažnijim segmentima općine. Segmenti koji će se analizirati unutar ovog dijela su: opći podatci o Općini, demografija, gospodarstvo (sa naglaskom na poljoprivredu, turizam i brodogradnju), prostorno planiranje i infrastruktura, uključujući i zaštitu okoliša te društvena infrastruktura (odgoj i obrazovanje, kultura, zdravstvo, sport i rekreacija). Cilj ovog dijela je detaljna analiza sadašnjeg stanja općine u namjeri da te informacije posluže kao oslonac za donošenje budućih odluka.

Analiza pojedinih segmenata nije sama sebi svrha, nego predstavlja polaznu točku za sljedeći korak u izradi Strateškog razvojnog programa a to je SWOT analiza. Izradom SWOT analize identificirane su: vlastite snage Općine koje treba dalje jačati i razvijati, vlastite slabosti Općine koje treba umanjivati, vanjske prilike koje je potrebno koristiti i vanjske prijetnje koje je potrebno izbjegavati ili čije djelovanje je potrebno neutralizirati.

Ključni dio Strateškog razvojnog programa Općine Sutivan je definiranje ciljeva, prioriteta i mjera koji postavljaju temelje za budući razvoj.

# **2. ANALIZA STANJA**

## **2.1. ZAKONODAVNI OKVIR I DOSADAŠNJA PRAKSA**

Zakonski okviri (Zakon o lokalnoj i područnoj (regionalnoj) samoupravi, Zakon o proračunu) u jedinicama lokalne samouprave jamče ključnu ulogu u organizaciji, upravljanju i izravnom pružanju javnih usluga građanima. Gradovi i Općine u upravnom sustavu vode ključnu ulogu u unaprijeđenju kvalitete života ljudi te uspostavi zajednica utemeljnih za razvoj šire društvene zajednice. Okruženje u kojemu sudjeluje lokalno stanovništvo pojedinih općina zahtjeva spremnost na promjene kako bi se što efikasnije upravljalo sredstvima u korist budućeg razvoja lokalnih jedinica samouprave. Temeljem kvalitetnih strateških planova i projekata moguće je kroz raspoloživa sredstva EU te ostalih fondova, podizati kapacitete lokalne zajednice za kvalitetno poduzetničko djelovanje.

Prema Zakonu o proračunu iz 2009. godine (NN 87/08) gradovi i općine obvezni su prilikom izrade proračuna, osim općeg i posebnog dijela, izraditi i plan razvojnih programa. Ujedno, ovi planovi predstavljali su samo jedan dio proračuna, odnosno jedan isječak financijskog plana. Izmjenama i dopunama Zakona o proračunu iz 2012. godine (NN 136/12) mijenja se i sadržaj i bit planova razvojnih programa. Jedinice lokalne samouprave obvezne su izrađivati planove i i to na način da on sadrži ciljeve i prioritete razvoja lokalne samouprave, a ti ciljevi povezani su što kvalitenijim programom i provedbom proračuna

Zakonski akti na kojima se mora temeljiti pisanje strateških dokumenata planova su:

* Zakon o proračunu
* Zakon o regionalnom rzavoju Republike Hrvatske
* Strategija regionalnog razvoja Republike Hrvatske
* Razvojna strategija županije
* Prostorni plan općine
* Nacionalni program razvitka otoka
* Nacionalni plan upravljanja plažama
* Regionalni plan upravljanja plažama
* Plan upravljanja nekretninama

### **2.2.2. Opći podatci o Općini**

Općina Sutivan je smještena na otoku Braču – nasuprot Splita, protežući se duž sjevernozapadne obale otoka Miraca do Bobovišća. Općina Sutivan naselje i luka na sjevernozapadnoj obali najvišeg jadranskog i najvećeg dalmatinskog otoka – Brača, dio je Splitsko – dalmatinske županije, te je jedna od najmanjih hrvatskih općina, ukupne površine 2.181,31 m². Općina Sutivan predstavlja obalno mjesto najbliže Splitu.

Popisom stanovništva iz 2011. godine Sutivan ima 822 stanovnika i 346 kućanstva. Kao obalno mjesto najbliže Splitu (13 km) nekad je svakodnevno bilo povezano brodskom linijom sa županijskim središtem, a danas su prometne veze usmjerene na susjednu luku Supetar, a direktne brze brodske pruge prema Splitu održavaju se samo za vrijeme turističke sezone. Na obalnom rubu posebno se ističu duboke i lijepe uvale Stiniva, Livka, Stipanska i Vičja luka.

Povijest Sutivana kao naselja vezana je za predio Bunte i okoliš crkvice Sv. Ivana. U njenoj neposrednoj blizini otkopani su temelji starokršćanske crkve Sv. Ivana koja potječe iz 6. stoljeća. Crkva je u tlorisu bila jednobrodna, a svetište se račvalo u tri nasuprotne apside. Pretpostavlja se da se u blizini crkvice nalazio i samostan po otkopanim ruševinama i sačuvanom imenu Mojstir (manastir – samostan) o čijoj djelatnosti nažalost nije sačuvan pisani trag. Od imena starokršćanske bazilike sanctus Johannes nastao je prije 10. stoljeća hrvatski oblik Stivan ili Sutivan. Iako je Sutivan zadržan kao službeno ime „Stivan” se javlja gotovo u svim povijesnim ispravama a i Bračani ga stalno tako nazivaju. Sudeći prema veličini ostataka prethrvatske crkve i samostana tadašnje naselje je moglo imati oko stotinjak stanovnika, grupiranih u blizini samostana. Tragovi pretpovijesnog stanovništva nisu pronađeni, ali su u novije doba iskopima za temelje kuća pronađeni ostaci grobova iz ilirsko – rimskog doba i rimski grob na Bunti, a uz te nalaze vezuje se vrlo rano rimsko gospodarstvo „villa rustica” na koje će se u pokrštenom – romanskom Braču nadovezati starokršćansko razdoblje vidljivo po brojnim bazilikama širom otoka. Noviji nalazi upućuju i na tragove rimske vile u temeljima Kavanjinova ljetnikovca u samom centru mjesta. U najdrevnijim ispravama 11. stoljeća spominju se posjedi splitskih plemića. Svi ti tragovi utvrđuju vezu koja se proteže iz Dioklecijanova vremena preko utrnuća Salone i do seobe naroda i nastavlja se u neprekinutom slijedu do današnjih dana. Odlukom Bračke uprave u Nerežišćima iz 1423. dodjeljuju se na korištenje novi pašnjaci u predjelima izvan postojećih okruga i ta se odluka smatra rođendanom primorskih naselja poput Sutivana i znakom mirnijih vremena. Pravi život i razvitak Sutivana počinje poslije 1444. jer je do tada gusarenje onemogućavalo miran život pri moru. Tek nakon Mletačkog osvajanja Omiša Bračani se iz unutrašnjosti spuštaju na more. U stivansku uvalu i plodni dolac stižu doseljenici iz Donjeg Humca, a s kopna doseljenici iz Podgore i iz Splita. Prva iz Podgore dolazi obitelj Ivanović, a iz Splita plemić Jakov Natalis koji u uvali na samom moru gradi utvrđenu kuću. Ta je kuća najstarija u povijesnom zaštićenom sklopu kuća Ilić, a zanimljivo je da je jedan dio te zgrade podignute na žalu, imao u temeljima drvene balvane zabodene u morsko dno, poput zgrada u Veneciji.

**Slika br. 1: *Kartografski prikaz otoka Brača***



**Izvor:** AKTIVA BRAČ prema [**www.bracinfo.com**](http://www.bracinfo.com)**,** (datum posjete 14.01.2016.)

**Slika br. 2: *Opći podaci općine Sutivan***

|  |  |
| --- | --- |
| [**Županija**](https://hr.wikipedia.org/wiki/Hrvatske_%C5%BEupanije) | [Splitsko-dalmatinska](https://hr.wikipedia.org/wiki/Splitsko-dalmatinska_%C5%BEupanija) |
| [**Načelnik općine**](https://hr.wikipedia.org/wiki/Op%C4%87inski_na%C4%8Delnik) | Ranko Blažević |
| [**Naselja u sastavu općine**](https://hr.wikipedia.org/wiki/Dodatak:Abecedni_popis_naselja_u_Republici_Hrvatskoj) | Sutivan |
|  | |
| [**Površina**](https://hr.wikipedia.org/wiki/Povr%C5%A1ina) | 22,00 km² |
|  | |
| [**Stanovništvo**](https://hr.wikipedia.org/wiki/Stanovni%C5%A1tvo)**(2011.)** | 822 |
|  | |
| [**Poštanski broj**](https://hr.wikipedia.org/wiki/Po%C5%A1tanski_broj) | 21403 |

****

**Izvor:** AKTIVA BRAČ prema[**https://hr.wikipedia.org/wiki/Sutivan**](https://hr.wikipedia.org/wiki/Sutivan) (datum posjete 14.01.2016.)

## **2.3. Kapaciteti sustava Općine/Grada**

### **2.3.1. Ljudski resursi**

Za obavljanje poslova iz samoupravnog djelokruga Općine Sutivanza poslove državne uprave prenijeti na Općinu Sutivan ustrojen je Jedinstveni upravni odjel koji neposredno izvršava i nadzire provođenje odluka i općih akata Općinskog vijeća.

Dužnosnike u Općini Sutivan čine općinska uprava koju predvodi općinski načelnik, te njegov zamjenik, i JUO koji broji 5 službenika I 2 namještenika.

Upravni odjel dužan je svojim radom omogućiti ostvarivanje prava i potreba građana i pravnih osoba u skladu sa zakonom i Statutom Općine Sutivan. Jedinstvenim upravnim odjelom Općine Sutivan upravlja pročelnik kojega na temelju javnog natečaja imenuju općinski načelnik. Jedinstveni upravni odjel samostalan je u okviru svoga djelokruga i za svoj zakoniti i pravodobni rad u obavljanju poslova odgovoranje Općinskom vijeću i Općinskom načelniku.

**Grafikon br. 1: *Organizacijska struktura zaposlenih u općini Sutivan***

**Izvor:** AKTIVA BRAČ prema *Strateški plan općine Sutivan 2014.g.-2016.g.*

### **2.3.2. Proračun Općine**

Proračun jedinice lokalne samouprave je akt kojim se procjenjuju prihodi i primici te utvrđuju rashodi i izdatci jedinice samouprave za jednu godinu, u skladu sa zakonom i odlukom donesenom na temelju zakona, a donosi ga njezino predstavničko tijelo. Svrha proračuna je da odredi jasan, logičan plan za alokaciju resursa JLS-a programima pružanja osnovnih javnih usluga. Važnost proračuna ogleda se u tome što ima ulogu; strateškog dokumenta, financijskog plana, pravnog akta te pouzdanog vodiča za upravljanje JLS-om.

**Tablica br. 1: *Ostvareni prihodi i primici Proračuna Općine Sutivan za razdoblje od 2010.-2014.***

|  |  |  |  |  |  |  |
| --- | --- | --- | --- | --- | --- | --- |
| **Konto/God** | **Opis** | **2010.** | **2011.** | **2012.** | **2013.** | **2014.** |
| **6** | **PRIHODI POSLOVANJA** | **9.773.845** | **6.808.019** | **6.782.557** | **7.353.971** | **9.430.428** |
| 61 | Prihodi od poreza | 4.963.609 | 3.892.888 | 4.030.390 | 3.756.164 | 3.361.119 |
| 62 | Doprinosi | 0 | 0 | 0 | 0 | 0 |
| 63 | Pomoći iz inozemstva (darovnice) i od subjekata unutar opće države | 290.000 | 200.000 | 480.000 | 736.370 | 1.301.404 |
| 64 | Prihodi od imovine | 289.553 | 233.526 | 249.066 | 606.175 | 399.649 |
| 65 | Prihodi od upravnih i administrativnih pristojbi, pristojbi po posebnim propisima i naknada | 2.961.528 | 2.481.605 | 2.023.101 | 2.255.262 | 3.555.624 |
| 66 | Prihodi od prodaje proizvoda i robe te pruženih usluga i prihodi od donacija | 1.269.155 | 0 | 0 | 0 | 812.632 |
| 67 | Prihodi iz proračuna | 0 | 0 | 0 | 0 | 0 |
| 68 | Kazne, upravne mjere i ostali prihodi | 0 | 0 | 0 | 0 | 0 |
| **7** | **Prihodi od prodaje nefinancijske imovine** | **8.820** | **100.800** | **0** | **5.866** | **468.276** |
| 71 | Prihodi od prodaje neproizvedene imovine | 0 | 0 | 0 | 0 | 460.175 |
| 72 | Prihodi od prodaje proizvedene dugotrajne imovine | 8.820 | 100.800 | 0 | 5.866 | 8.101 |
|  | **UKUPNI PRIHODI** | **9.782.665** | **6.908.819** | **6.782.557** | **7.359.837** | **9.898.704** |
| **8** | **Primici od financijske imovine i zaduživanja** | **0** | **0** | **0** | **0** | **0** |
|  | **UKUPNI PRIHODI I PRIMICI** | **9.782.665** | **6.908.819** | **6.782.557** | **7.359.837** | **9.898.704** |

**Izvor:***UHY Savjetovanje,* prema: Ministarstvo financija, [**http://www.mfin.hr/hr/lokalni-proracuni**](http://www.mfin.hr/hr/lokalni-proracuni) (datum: posjete: 03.02.2016.)

**Grafikon br. 2. *Ukupni prihodi i primitci općine Sutivan od 2010.-2014.***

**Izvor:***UHY Savjetovanje,* prema: Ministarstvo financija, [**http://www.mfin.hr/hr/lokalni-proracuni**](http://www.mfin.hr/hr/lokalni-proracuni) (datum posjete: 03.02.2016.)

Iz gornje tablice i grafičkog prikaza sa prihodima i primicima proračuna Općine Sutivan vidljivo je da:

* Ukupni prihodi i primitci općine Sutivan pokazuju oscilacije tijekom promatranog razdoblja, u kojem su prosječno iznosili 8.146.516 kuna. Značajnije povećanje,34,5% u odnosu na prethodnu godinu možemo primijetiti tijekom 2014. godine. Najveći uzrok ovog povećanja su prihodi od pomoći iz inozemstva i od subjekata unutar opće države, koji su 2014. iznosili 1.301.404 kn što je za 76,73 % više od prethodne godine.
* Prihodi poslovanja u razdoblju od 2010.- 2014. prosječno su godišnje iznosili 8.029.764 kuna ili 98,57% ukupnih prihoda i primitaka. Sukladno činjenici da prihodi poslovanja predstavljaju većinu ukupnih prihoda i primitaka, kod istih vidimo oscilaciju tijekom godina
* Unutar prihoda poslovanja prosječno najveći dio činili su Prihodi od poreza koji su prosječno godišnje iznosili 4.000.834 kn ili 48,93% ukupnih poslovnih prihoda
* Unutar ove stavke prihoda najviše su prosječno zastupljeni prihodi od poreza koji su prosječno činili 48,93% ove stavke prihoda
* Prihodi od imovine prosječno su činili 4,43% poslovnih prihoda, te pokazuju određenu konzistentnost tijekom promatranog razdoblja.
* Prihodi od upravnih i administrativnih pristojbi, pristojbi po posebnim propisima i naknada u prosjeku sudjeluju u prihodima poslovanja s 33,07%
* Prihodi od prodaje proizvoda i robe te pruženih usluga i prihodi od donacija prosječno su iznosili 416.357 ili 5,16% poslovnih prihoda.
* Prihodi od prodaje nefinancijske imovine sudjeluju s ukupno 1,43% u ukupnim prihodima i primitcima.

**Tablica br. 2. *Ostvareni rashodi i izdaci Proračuna Općine Sutivan za razdoblje od 2010.-2014.***

|  |  |  |  |  |  |  |
| --- | --- | --- | --- | --- | --- | --- |
| Konto | Opis | 2010. | 2011. | 2012. | 2013. | 2014. |
| **3** | **RASHODI POSLOVANJA** | 6.712.826 | 5.856.271 | 5.016.093 | 5.776.212 | 4.843.338 |
| **31** | Rashodi za zaposlene | 2.162.127 | 2.182.898 | 2.242.284 | 2.225.024 | 1.670.737 |
| **32** | Materijalni rashodi | 3.310.482 | 2.540.816 | 1.856.757 | 2.202.523 | 2.344.013 |
| **34** | Financijski rashodi | 115.720 | 184.042 | 297.885 | 672.196 | 199.405 |
| **35** | Subvencije | 0 | 0 | 120.000 | 184.243 | 40.000 |
| **36** | Pomoći dane u inozemstvo i unutar opće države | 0 | 0 | 0 | 0 | 0 |
| **37** | Naknade građanima i kućanstvima na temelju osiguranja i druge naknade | 619.670 | 417.323 | 28.740 | 27.000 | 64.500 |
| **38** | Ostali rashodi | 504.827 | 531.192 | 470.427 | 465.226 | 524.683 |
| **4** | **RASHODI ZA NABAVU NEFINANCIJSKE IMOVINE** | 5.867.105 | 3.021.422 | 1.203.138 | 736.876 | 4.307.886 |
| 41 | Rashodi za nabavu neproizvedene imovine | 396.639 | 247.273 | 271.891 | 358.227 | 2.428.776 |
| 42 | Rashodi za nabavu proizvedene dugotrajne imovine | 5.470.466 | 2.774.149 | 931.247 | 378.649 | 1.879.110 |
| 43 | Rashodi za nabavu plemenitih metala i ostalih pohranjenih vrijednosti | 0 | 0 | 0 | 0 | 0 |
| 44 | Rashodi za nabavu proizvedene kratkotrajne imovine | 0 | 0 | 0 | 0 | 0 |
| 45 | Rashodi za dodatna ulaganja na nefinancijskoj imovini | 0 | 0 | 0 | 0 | 0 |
|  | **UKUPNI RASHODI** | 12.579.931 | 8.877.693 | 6.219.231 | 6.513.088 | 9.151.224 |
| **5** | **IZDACI ZA FINANCIJSKU IMOVINU I OTPLATE ZAJMOVA** | 0 | 0 | 0 | 0 | 700.000 |
|  | **UKUPNI RASHODI I IZDACI** | 12.579.931 | 8.877.693 | 6.219.231 | 6.513.088 | 9.851.224 |

**Izvor:***UHY Savjetovanje,* prema: Ministarstvo financija, [**http://www.mfin.hr/hr/lokalni-proracuni**](http://www.mfin.hr/hr/lokalni-proracuni) (datum posjete: 03.02.2016.)

**Grafikon br. 3: *Ukupni rashodi i izdatci općine Sutivan od 2010.-2014.***

**Izvor:***UHY Savjetovanje,* prema: Ministarstvo financija, [**http://www.mfin.hr/hr/lokalni-proracuni**](http://www.mfin.hr/hr/lokalni-proracuni) (datum posjete: 03.02.2016.)

Iz prikazane tablice i grafikona sa rashodima i izdatcima proračuna Općine Sutivan vidljivo je da:

* Prosječni ukupni rashodi i izdaci općine Sutivan u promatranom razdoblju su 8.808.233kuna. Ukupni rashodi i izdaci tijekom pet godina pokazuju značajnije oscilacije; tijekom 2012. iznosili su 6.219.231 kn, što je smanjenje za čak 49,44% u odnosu na 2010. Primjetno povećanje pojavljuje se tijekom 2014. kada su iznosili 9.851.224 kune ili 51,25% više u odnosu na prethodnu, 2013. godinu.
* Prosječni rashodi poslovanja tijekom promatranog razdoblja su 5.640.948 kn te čine 64,04% ukupnih rashoda i izdataka. Primjetna je oscilacija tijekom godina s tim da su se od 2010. do 2014. rashodi poslovanja smanjili; točnije tijekom 2010. su iznosili 6.712.826 kn što je 72% više od 4.843.338 kuna koliko su iznosili 2014. godine.
* Unutar poslovnih rashoda najzastupljenija stavka su materijalni troškovi koji su u prosjeku činili 43,45% poslovnih rashoda.
* Udio rashoda za zaposlene prosječno iznosi 37,17 % ukupnih poslovnih rashoda. Značajna promjena dogodila se tijekom 2013. kada su se ovi rashodi povećali za čak 225% u odnosu na prethodnu 2012. godinu.
* Rashodi za subvencije variraju tijekom promatranog razdoblja te prosječno čine 1,22% ukupnih rashoda poslovanja.
* Naknade građanima i kućanstvima na temelju osiguranja i druge naknade prosječno čine 4,10% ukupnih poslovnih rashoda, dok ostali rashodi čine 8,85% ukupnih poslovnih rashoda.
* Rashodi za nabavu nefinancijske imovine variraju u promatranom razdoblju. Prosječan udio ovih rashoda u ukupnim rashodima i izdacima je 34,37%. Unutar ovih rashoda najveća stavka koja čini 75,54% ovih rashoda su rashodi za nabavu proizvedene dugotrajne imovine.

#### **2.3.2.1 Analiza proračunskih prihoda i investicijskog potencijala Općine**

U ovom dijelu su ukratko prikazani rezultati proračunskih prihoda Općine (ili tzv. izvorni prihodi proračuna) u razdoblju od 2010.-2012. (prosjek te tri godine), te 2013. i 2014.

Pod ostvarenim proračunskim prihodima[[1]](#footnote-1) podrazumijevaju se ostvareni prihodi pojedinog JLS-a umanjeni za prihode:

* od domaćih i stranih pomoći i donacija,
* iz posebnih ugovora: sufinanciranje građana za mjesnu samoupravu i
* ostvarene s osnove dodatnih udjela u porezu na dohodak i pomoći izravnanja za financiranje decentraliziranih funkcija.

U nastavku su rezultati općine Sutivan u navedenom razdoblju ukupno i po stanovniku.

**Tablica br. 3: Rezultati Općine**

|  |  |  |  |  |
| --- | --- | --- | --- | --- |
| **Simbol** | **Općina Sutivan** | **2010.-2012.** | **2013.** | **2014.** |
| I. | Proračunski prihodi | 7.078.295 | 6.623.467 | 7.316.392 |
| II. | Proračunski prihodi / stanovniku | 8.611 | 8.058 | 8.901 |

**Izvor:***Aktiva Brač* prema: Ministarstvo financija, [**http://www.mfin.hr/hr/lokalni-proracuni**](http://www.mfin.hr/hr/lokalni-proracuni)

U tablici je vidljivo da proračunski prihodi Općine u promatranom razdoblju bilježe određenu stabilnost i kreću se oko 7 milijuna Kn.

U 2014. godini bilježe rast u odnosu na prethodnu i iznose nešto više od 7,3 milijuna Kn ili 8.901 po stanovniku Općine.

U tablici usporedbe proračunskih prihoda po stanovniku Općine Sutivan s ostalim navedenim kategorijama vidljive su iznimno veće vrijednosti u odnosu na prosječne rezultate na razini Županije i ukupno dalmatinskih županija.

**Tablica br. 4: *Proračunski prihodi po stanovniku i usporedba s prosjecima na razini Županije i regije***

|  |  |  |  |  |
| --- | --- | --- | --- | --- |
| **RB** | **Proračunski prihodi / stanovniku** | **2010.-2012.** | **2013.** | **2014.** |
| 1. | Općina Sutivan | 8.611 | 8.058 | 8.901 |
| 2. | Prosječna Općina u Županiji | 2.788 | 3.127 | 3.159 |
| 3. | Prosječan JLS u Županiji | 3.197 | 3.463 | 3.441 |
| 4. | Prosječna Općina u Dalmaciji | 2.952 | 3.375 | 3.414 |
| 5. | Prosječan JLS u Dalmaciji | 3.272 | 3.551 | 3.612 |

**Izvor:***Aktiva Brač* prema: Ministarstvo financija, [**http://www.mfin.hr/hr/lokalni-proracuni**](http://www.mfin.hr/hr/lokalni-proracuni)

Promatrajući rezultate Općine vidljivo je da su više nego duplo bolji od usporednih kategorija, ili točnije, bolji su za:

* 183 % od prosječne općine u Županiji;
* 159 % od prosječnog JLS-a u Županiji;
* 161 % od prosječne općine u Dalmaciji i
* 146 % od prosječne općine u Dalmaciji

**Grafikon br. 4: *Proračunski prihodi po stanovniku i usporedba s prosjecima na razini Županije i regije***

**Izvor:**

Promatrajući prosječne rezultate na razini Županije vidljivo je da prosječna općina ima najlošiji rezultat, dok je prosječan JLS nešto bolji po ovom kriteriju (može se zaključiti da gradovi u istoj imaju nešto bolje rezultate), dok su rezultati na razini Dalmacije nešto bolji, gdje prosječna općina regije ima otprilike iste rezultate kao prosječna JLS u Županiji, dok je prosječan rezultat JLS-a regije veći za nekih 6%.

### **2.3.3. Imovina i vlasnički udjeli**

**Tablica br. 5: *Ustanove i tvrtke koje se nalaze u vlasništvu općine Sutivan***

|  |  |
| --- | --- |
| Ustanove | Udio općine Sutivan |
| Hrvatska narodna knjižnica Antonio Rendić Ivanović | 100% |
| Dječji vrtić Sutivan | 100% |
| Osnovna škola Sutivan | Nema udjela, financijski pomaže |
| Turistička zajednica općine Sutivan | Nema udjela, TZ se nalazi u prostoru koji je Općina vlasnik, te im financisjki pomaže |

**Izvor:** AKTIVA BRAČ prema podacima dobivenim od načelnika općine Sutivan

**Tablica br. 6 : *Ostale ustanove i tvrtke od važnosti za Općinu Sutivan***

|  |  |
| --- | --- |
| Ustanove i tvrtke | Udio općine Sutivan |
| Komunalno poduzeće "Michieli Tomić" d.o.o., Gornji Humac | Poduzeće ima koncesiju za zbrinjavanje otpada- nema udjela Općine Sutivan |
| KJP Vodovod Brač d.o.o. Supetar | Općina ima 1/14 dijelova suvlasništva u temeljnom kapitalu |
| Elektrodalmacija, Pogn Brač, Supetar | Općina nema udjela niti imvinu u ovom pogonu |

**Izvor:** AKTIVA BRAČ prema podacima dobivenim od načelnika općine Sutivan

Poslovni prostori koji su dani u zakup su: Hrvatska pošta, Hrvatski telekom, Caffe bar Macel ( dva prostora u pripremi za zakup).

### **2.3.6. Učinkovitost gradske uprave u provedbi dokumenata prostornog uređenja**

Za vrijeme pisanja strategije u tijeku je Izrada usklađenja PP Općine Sutivan sa Županijskim planom, ugovor je potpisan sa Građevinskim fakultetom u Splitu, molbe se šalju direktno urbanisti, a za završetak samih izmjena se čeka završetak ove strategije.

### **2.3.7. Razvoj mjesne samouprave**

Građanima se USTAVOM RH jamči na lokalnu i područnu (regionalnu) samoupravu.Pravo na samoupravu ostvaruje se putem lokalnih, odnosno područnih (regionalnih) predstavničkih tijela sastavljenih od članova koji su izabrani na slobodnim i tajnim izborima na temelju neposrednog, jednakog i općega biračkog prava.

Građani mogu neposredno sudjelovati u upravljanju lokalnim poslovima, putem zborova, referenduma i drugih oblika neposrednog odlučivanja u skladu sa zakonom i statutom.

Ovakva prava u Republici Hrvatskoj ostvaruju i građani Europske unije, u skladu sa zakonom i pravnom stečevinom Europske unije, pa tako i u Općini Sutivan.

 Jedinice lokalne samouprave obavljaju poslove iz lokalnog djelokruga kojima se neposredno ostvaruju sve potrebe građana, te osobito poslove koji se odnose na uređenje naselja i stanovanja, prostorno i urbanističko planiranje, komunalne djelatnosti, brigu o djeci, socijalnu skrb, primarnu zdravstvenu zaštitu, odgoj i osnovno obrazovanje, kulturu, tjelesnu kulturu i sport, tehničku kulturu, zaštitu potrošača, zaštitu i unapređenje prirodnog okoliša, protupožarnu i civilnu zaštitu.

Jedinice područne (regionalne) samouprave obavljaju poslove od područnog (regionalnog) značenja, a osobito poslove koji se odnose na školstvo, zdravstvo, prostorno i urbanističko planiranje, gospodarski razvoj, promet i prometnu infrastrukturu te planiranje i razvoj mreže obrazovnih, zdravstvenih, socijalnih i kulturnih ustanova.

Poslovi lokalnog i područnog (regionalnog) djelokruga uređuju se zakonom. Prilikom dodjeljivanja tih poslova prednost će imati ona tijela koja su najbliža građanima. Kod određivanja djelokruga jedinica lokalne i područne (regionalne) samouprave mora se voditi računa o širini i prirodi poslova i o zahtjevima učinkovitosti i ekonomičnosti.

### **2.3.8. Komunikacija s građanima**

Općina Sutivan i TZ Sutivan komuniciraju s građanima putem web stranice [**www.sutivan.hr**](http://www.sutivan.hr) koja će za vrijeme izrade strategije biti nadopunjena i izmjenjena, te putem facebook stranica Sutivan, Sutivan.hr, i Sutivan info.

#### **2.3.8.1. Suradnja s civilnim sektorom**

***Institucije lokalnog upravljanja u javnom sektoru***

Prema Registru udruga kojeg objavljuje Ministarstvo uprave Republike Hrvatske, u Sutivanu je registrirano 15 udruga. Njihov popis prikazan je u Tablici 7.

**Tablica br. 7: *Udruge registrirane u Sutivanu***

|  |  |  |
| --- | --- | --- |
| **R.b.** | **Naziv udruge** | **Područje djelovanja** |
| 1. | Studio Renata | sport / kultura |
| 2. | Borilački klub "Stivan" | Sport |
| 3. | Boćarski klub "Stivan" | Sport |
| 4. | Hrvatska humanitarna udruga "Kamen" | Humanitarna |
| 5. | Klub za športski ribolov na moru "Sutivan" | Sport |
| 6 | Malonogometni klub "Stivan" | Sport |
| 7. | Nogometni klub "Bunta forest Sutivan" | Sport |
| 8. | Paintball klub "Ka 4" | Sport |
| 9. | Udruga maslinara Zlato Brača Sutivan | tradicijska baština |
| 10. | Udruga multimedijalne kulture "Crno bili svit" | Kultura |
| 11. | Udruga za ekologiju i očuvanje kulturne i tradicijske baštine "Svijet kao cvijet" | Kultura |
| 12. | Udruga za promicanje glazbe i sporta "Talenti" | Sport |
| 13. | Udruga za zaštitu okoliša "Naše more" Sutivan | očuvanje okoliša |

**Izvor:** Aktiva Brač prema: Ministarstvo uprave RH

**2.4. DEMOGRAFSKA OBILJEŽJA**

Prema Popisu 2011.g.,na Braču je živjelo 13.956 stanovnika odnosno 3,06 % od ukupnog broja stanovnika Županije; gustoća naseljenosti je iznosila 35,56 st./km2, što je gotovo trostruko manje od srednje gustoće naseljenosti Županije (102,5 st./km2) i više nego dvostruko manje od srednje gustoće naseljenosti Republike Hrvatske (78,5 st./km2).

Na otoku je prema popisu iz 1981.g. bilo 12.715 stanovnika, a 13 .824 prema popisu iz 1991. - što je bio porast za 1109 stanovnika, uz indeks 1,09. U tom razdoblju, od dvanaest prostornih cjelina Splitsko-dalmatinske županije, samo tri prostorne cjeline - obalno područje (Splitska konurbacija i Makarsko primorje ) te donekle otok Brač – imaju index gustoće iznad županijskog (1,086 za 91/81.). Popisom 2001., na otoku Braču utvrđen je porast od samo 207 stanovnika u odnosu na 1991. (indeks 1,01 za 01/91.), dok je županijski indeks za to razdoblje pao na 0,98. Popisom 2011., na otoku Braču je utvrđen blagi pad broja stanovnika u odnosu na prethodni popis.

Na području Općine Sutivan, prema popisu stanovništva iz 2011. godine popisano je 822 osobe i 346 kućanstva. Na prostoru Općine Sutivan živjelo je prema Popisu stanovništva 2001. godine 759 stanovnika, što čini udio od 0,6% u ukupnom stanovništvu Splitsko – dalmatinske županije, dok prema popisu stanovništva iz 2011. godine taj postotak iznosi 0,18%.

Prema donjem grafikonu kretanje stanovnika kroz povijest Općine Sutivan karakterizira prirodni prirast stanovništva.

|  |  |  |  |  |
| --- | --- | --- | --- | --- |
| **Tablica br.8 : *Prirodno kretanje i procjena broja stanovnika u 2014. godini u Općini Sutivan*** | | | | |
| Prirodno kretanje stanovništva u 2014.g. |  |  |  |  | |
| Procjena stanovništva na dan 31.12.2014. | 893 |  |  |  | |
| Živorođeni | 8 |  |  |  | |
| Umrli | 5 |  |  |  | |
| Umrla dojenčad | - |  |  |  | |

**Izvor:** Aktiva Brač, prema[**www.dzs.hr**](http://www.dzs.hr)

Po zadnjoj statistici Državnog zavoda za statistiku, na dan 31.12.2014. u Općini Sutivan broji se 893 stanovnika, 8 novorođenih, 5 umrlih, te niti jedna umrla dojenčad. Po ovoj statistici se da zaključiti da je u Općini Sutivan natalitet veći od mortaliteta, a gustoća naseljenosti u 2011. iznosila je 37.30, a taj podatak također dolazi od Državnog zavoda za statistiku.

### **2.4.1. Stanovništvo**

**Grafikon br. 5 : *Kretanje broja stanovnika kroz povijest***

**Izvor:** AKTIVA BRAČ Za godine 1857 – 1991., iz knjige: *Fabijanović, Đ. 'Novija demografska obilježja otoka Brača', Brački zbornik br. 19, Brački zbornik d.o.o., Supetar 1997,* str.203-230 (str. 207); Za godine 2001. i 2011. Podaci Državnog zavoda za statistiku

Iz prethodnog grafikona vidljivo je da je broj stanovnika u općini Sutivan najveći bio 1890.g. kada je iznosio 1880 stanovnika, a najmanji 1971. g. 584 stanovnika. Prema zadnjem popisu iz 2011.g. općina Sutivan broji 822 stanovnika. U odnosu na 1890.g. broj stanovništva 1971.g. se smanjio za 3.22%, dok se do 2011.g. broj stnovništva općine ipak malo povećao, te je tada bio smanjen za 2.28%.

**Grafikon br. 6: *Kretanje stanovništva kroz povijest***

**Izvor**: AKTIVA BRAČ, Za godine 1857 – 1991*.: Fabijanović, Đ, 'Novija demografska obilježja otoka Brača', Brački zbornik br. 19, Brački zbornik d.o.o., Supetar 1997,* str.203-230 (str. 207); Za godine 2001. i 2011. Podaci Državnog zavoda za statistiku

Godine 1857. Sutivan broji 1 500 stanovnika , te se ta brojka penje i to najviše 1980., dok brojku od 1 500 stanovnika Sutivan opet ostvaruje 1910. godine. Od 1921. godine do 1971. primjećujemo konstantan pad broja stanovništva, te od 1991. do 2011. i do danas trend stanovništva je zadržan.

Da se kretanje stanovništva usporedi s drugim općinama u svom okruženju, može se primjetiti kako je općina Milna koja još uključuje mjesta Ložišća i Bbobovišća već i u 1857. godini bilježila veći broj stanovnika nego Sutivan, a značaj porast je bio 1900. godine kada broji više od 4 500 stanovnika. Od tada pad je konstatan sve do 1981. , a od 1981. trend stanovnika je malo veći od 1 000 te se zadržava i do danas. Supetar se po broju stanovnika nalazi negdje u sredini Sutivana i Milne, ali od 1971. godine osjeća se znatni porast stanovništva, a od 2001. godine do danas broj stanovnika porastao je za nekih 1,052% .

**Tablica br. 9: *Kontigenti stanovništva u općini Sutivan iz popisa 2011.g.***

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Spol | Uk. | 0-6 g. | 0-16 g. | 0-17 g. | 0-19 g. | Žene u fertilnoj dobi | | Radno sposobno stanovništvo (15-64 g.) | 60 i više g. | 65 i više g. | 75 i više g. | Prosje-čna starost | Indeks starenja | Koeficije-nt starosti |
| Svega (15-49 g.) | od toga (20-29 g.) |
| sv. | 822 | 54 | 92 | 104 | 112 | - | - | 532 | 294 | 198 | 72 | 46,7 | 262,5 | 35,8 |
| m | 407 | 27 | 48 | 51 | 55 | - | - | 264 | 135 | 95 | 32 | 45,7 | 245,5 | 33,2 |
| ž | 415 | 27 | 44 | 53 | 57 | 149 | 52 | 268 | 159 | 103 | 40 | 47,7 | 279 | 38,3 |

I**zvor:** AKTIVA BRAČ prema [**www.dzs.hr**](http://www.dzs.hr)

Prema popisu iz 2011.godine u općini Sutivan je bilo 822 stanovnika od čega 407 muškaraca i 415 žena. Populaciju do 6 godina čini 6.57 % stanovnika, do 16 godina 11.19% stanovnika, do 17 godina 12.65 % stanovnika, do 19 godina starosti čini 13.63 % stanovnika, dok broj žena koje se nalaze u fertilnoj dobi iznosi 201. Radno sposobno stanovništvo od ukupnog broja stanovnika zauzima 532 stanovnika općine Sutivan, tj. 60.32%. Prosječna starost u općini Sutivan iznosi 46,7 godina. Općina Sutivan ima jednu mušku osobu - doktora znanosti u dobi od 70-74 godine, dok nepismenih na području općine Sutivan ima dvoje (muškarac i žena) u dobi od 75 godina i više.

**Tablica br. 10: *Popis stanovnika prema starosti i spolu iz popisa 2011.g.***

|  |  |  |  |  |  |  |
| --- | --- | --- | --- | --- | --- | --- |
| **Spol** | **Uk.** | **Starost** | | | | |
| 0-24 | 25-49 | 50-74 | 75-94 | 95 i više |
| sv. | 822 | 164 | 232 | 354 | 71 | 1 |
| M | 407 | 74 | 120 | 172 | 32 |  |
| Ž | 415 | 82 | 112 | 182 | 39 | 1 |

Izvor: AKTIVA BRAČ prema [www.dzs.hr](http://www.dzs.hr)

Kada se promatra spolna struktura stanovništva , ona je u Sutivanu prilično uravnotežena. Nešto veći broj žena od muškaraca posljedica je nešto dužeg životnog vijeka žena (žene dominiraju u starijim dobnim skupinama), kao što je to slučaj i na razini Hrvatske u cjelini, kao i Splitsko-dalmatinske županije.

Interesantno je uočiti da je broj žena u fertilnoj dobi mali, te one čine tek manje od 36% ukupnog broja žena na području općine (za razliku od prosjeka na razini Hrvatske koji je 43,86%). Po tome Sutivan spada među zadnje općine na Braču, bolji je tek od Milne i Selaca. Malo učešće žena u fertilnoj dobi dodatno umanjuje mogućnost ne samo demografske obnove, nego i same demografske održivosti Sutivana.

Od ukupnog broja stanovnika u općini Sutivan iz prethodne tablice u 2011.g. je bilo 325 osoba koji od rođenja stanuju u istom naselju, tj.39,53 % stanovnika od ukupnog broja stanovnika u općini . S područja Republike Hrvatske je bilo 318 osoba tj. 38,63 % , a iz ostalih zemalja 179 osoba tj. 21.77 % stanovnika od ukupnog broja popisanih u 2011.g.

Grafikon br. 7: *Stanovništvo prema vjeri u općini Sutivan*

**Izvor:** AKTIVA BRAČ prema **www.dzs.hr.**

Iz prethodnog grafikona je vidljivo da se od ukupnog broja stanovnika u općini prema popisu iz 2011.g., najveći broj stanovnika izjašnjavao kao katolici, točnije 710 osoba , zatim 16 osoba se izjasnilo kao pravoslavci, 3 osobe su se izjasnile kao protestanti, te 10 osoba kao muslimani.

**Tablica br. 11: *Stanovništvo staro 15 i više godina prema trenutačnoj aktivnosti, starosti i spolu***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Starost | Spol | Uk. | Zaposleni | Nezaposleni | | Ekonomski neaktivni | | | |
| nezaposleni, traže prvo zaposenje | nezaposle-ni, traže ponovno zaposlenje | umirovlje-nici | osobe koje se bave obvezama u kućanstvu | učenici ili studenti | ostale neaktivne osobe |
| UK | sv. | 730 | 307 | 3 | 32 | 218 | 79 | 46 | 45 |
| UK | m | 359 | 207 | 2 | 16 | 79 | 10 | 20 | 25 |
| UK | ž | 371 | 100 | 1 | 16 | 139 | 69 | 26 | 20 |
| 15-24 | sv. | 72 | 15 | 1 | 4 | - | 2 | 42 | 8 |
|  | m | 35 | 8 | 1 | 2 | - | - | 20 | 4 |
|  | ž | 37 | 7 | - | 2 | - | 2 | 22 | 4 |
| 25-39 | sv. | 153 | 95 | 2 | 14 | - | 23 | 4 | 15 |
|  | m | 81 | 62 | 1 | 8 | - | 2 | - | 8 |
|  | ž | 72 | 33 | 1 | 6 | - | 21 | 4 | 7 |
| 40-54 | sv. | 150 | 95 | - | 7 | 16 | 23 | - | 9 |
|  | m | 77 | 57 | - | 3 | 7 | 4 | - | 6 |
|  | ž | 73 | 38 | - | 4 | 9 | 19 | - | 3 |
| 55-69 | sv. | 220 | 79 | - | 7 | 101 | 25 | - | 8 |
|  | m | 103 | 59 | - | 3 | 31 | 4 | - | 6 |
|  | ž | 17 | 20 | - | 4 | 70 | 21 | - | 2 |
| 70-74 | sv. | 63 | 12 | - | - | 47 | 2 | - | 2 |
|  | m | 31 | 11 | - | - | 19 | - | - | 1 |
|  | ž | 32 | 1 | - | - | 28 | 2 | - | 1 |
| 75 i više | sv. | 72 | 11 | - | - | 54 | 4 | - | 3 |
|  | m | 32 | 10 | - | - | 22 | - | - | - |
|  | ž | 40 | 1 | - | - | 32 | 4 | - | 3 |

**Izvor:** AKTIVA BRAČ prema **www.dzs.hr**

U prethodnoj tablici je prikazana struktura stanovništva od 15 g. i više u općini Sutivan prema trenutačnoj aktivnosti, starosti i spolu, iz koje je vidljivo da je prema popisu iz 2011. od ukupno 730 stanovnika sa više od 15.g. , bilo 307 zaposlenih, 33 nezaposlena, 218 umirovljenika, 79 osoba koje se bave obvezama u kućanstvu, 46 osoba koje se tada još obrazovale, te 45 neaktivnih osoba.

### [2.4.2. Stanovanje](#_Toc419370736)

**Tablica br. 12: *Privatna kućanstva prema broju članova iz popisa 2011.g.***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Uk. | Broj članova kućanstva | | | | | | Prosječan broj osoba u kućanstvu |
| 1 | 2 | 3 | 4 | 5 | 6 |
| Broj kućanstava | 346 | 118 | 99 | 58 | 49 | 16 | 6 | 2,32 |
| Broj osoba | 802 | 118 | 198 | 174 | 96 | 80 | 36 | - |

Izvor: AKTIVA BRAČ prema [www.dzs.hr](http://www.dzs.hr)

Prema popisu iz 2011.g. broj privatnih kućanstava prema broju članova je iznosio 346 od ukupno 802 osobe. U 2011.g. u općini Sutivan je bilo 118 kućanstava sa 1 članom, 99 kućanstava sa 2 člana, 58 kućanstava sa 3 člana, 49 kućanstava sa 4 člana, 16 kućanstava sa 5 članova i 6 kućanstava po 6 članova. Prosječan boj osoba u kućanstvu je iznosio 2,32.

### 2.4.3. Tržište rada

Prema podacima iz 2012. godine, koji su vidljivi dolje u tablici, na područu Općine Sutivan ima 47 nezaposlnih od ukupnog broja radno aktivnog stanovništva (532 osobe – prema popisu iz 2011. godine)

**Tablica br. 13: *Nezaposlenost po dobi u Općini Sutivan,* podaci iz 2012. godine**

|  |  |  |  |  |  |  |
| --- | --- | --- | --- | --- | --- | --- |
| Ukupna nezaposlenost | Raspon godina | | | | | |
| 15-24 | 25-34 | 35-44 | 45-54 | 55-59 | 60 i više |
| 47 | 7 | 18 | 8 | 5 | 8 | 1 |

**Izvor:** AKTIVA BRAČ prema [www.dzs.hr](http://www.dzs.hr)

**Tablica br. 14: *Stanovništvo prema glavnim sredstvima za život i spolu***

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Spol | Uk | Prihodi od stalnog rada | Prihodi od povremenog rada | Prihodi od poljoprivrede | Starosna mirovina | Ostale mirovine | Prihodi od imovine | Socijalne naknade | Ostali prihodi | Povremena potpora drugih | Bez prihoda |
| sv. | 822 | 221 | 44 | 75 | 229 | 37 | 14 | 15 | 27 | 21 | 237 |
| m | 407 | 139 | 26 | 71 | 108 | 9 | 7 | 2 | 9 | 8 | 95 |
| ž | 415 | 82 | 18 | 4 | 121 | 28 | 7 | 13 | 18 | 13 | 142 |

Izvor: AKTIVA BRAČ prema [www.dzs.hr](http://www.dzs.hr)

U općini Sutivan od ukupno 822 stanovnika, 221 stanovnik ima prihode od samostalnog rada, 44 stanovnika ima prihode od povremenog rada, 75 stanovnika ima prihode od poljoprivrede, 229 stanovnika spada pod umirovljenike, 37 stanovnika ima prihode od ostalih mirovina, 14 stanovnika ima prihode od osobne imovine, 15 stanovnika su korisnici socijalne naknade, 21 stanovnik koristi povremenu potporu od drugih dok je bez prihoda 237 stanovnika.

## **2.5.Gospodarstvo**

### **2.5.1.Opći pokazatelji**

Gospodarske aktivnosti u Sutivanu slijedile su karakteristike poslovnih kretanja otočkog okruženja, a usko su povezane za veličinu stanovništva i raspoložive prirodne resurse.

Tradicionalni život od poljoprivrede postepeno je tijekom godina gubio na značaju paralelno s raseljavanjem stanovništva privučenog procesom industrijalizacije na kopnu i jačanja turizma na otoku. Turizam je značajno promijenio uvjete življenja u otočnoj sredini. Vrijednost zemljišta se postepeno povećavala i uvjetovala drugačije razmišljanje o značaju zemljišta te o vrijednosti rada u tradicionalnim poslovima. Prodaja koja je kasnije uslijedila omogućila je dijelu stanovnika stvaranje početnog kapitala za bavljenje ugostiteljstvom i turizmom barem kao dopunske djelatnosti, ali neki su taj novac iskoristili samo za privremeno povećanje standarda življenja ili za napuštanje otoka (najčešće kupovanjem nekretnina za život na kopnu ili rjeđe ulaganjem u neke oblike poslovnih aktivnosti na kopnu).

Budući da su veliki dio nekretnina kupovali stranci, za njih je najlakši način bio otvaranju poduzeća u tu svrhu, pri čemu su većina tih poduzeća registrirana za poslovanje nekretninama ili za ugostiteljske i turističke usluge. Prema registru HGK sa sjedištem u Sutivanu registrirano je čak 172 tvrtke, od kojih je aktivnih 138, od kojih svega četrnaest ima registrirane i zaposlene osobe (iako uglavnom nemaju promet koji bi pokazivao da te osobe i primaju plaću). Prema podacima baze Amadeus koja prenosi podatke o poslovanju za 98 poduzeća sa sjedištem u Sutivanu velika većina nema nikakva prometa ili svega nekoliko tisuća, dok samo četiri tvrtke imale barem u jednoj od dvije izvještajne godine preko 100 tisuća kuna prometa, što pokazuje da sam broj registriranih poduzeća ništa ne znači, odnosno da su službeni pokazatelji o poslovanju poduzeća nepodešeni za analizu stvarnih gospodarskih aktivnosti u Sutivanu.

Općina Sutivan ima indeks razvijenosti 138,63 % prosjeka Hrvatske, što je svrstava u petu skupinu jedinica lokalne samouprave prema razvijenosti.[[2]](#footnote-2)

**Tablica br. 15: *Osnovni financijski rezultati poslovanja poduzetnika po djelatnostima u 2014. godini***

**Izvor:** AKTIVA BRAČ prema podacima dobivenim od FINE

Iz prethodne tablice se može isčitati da se na području Sutivana najveći broj poduzetnika bavi sa kupnjom i prodajom vlastitih nekretnina, točnije 20 poduzetnika od njih 87 ukupno. Slijedeće djelatnosti koje su po zastupljenosti odmah nakon su iznajmljivanje i upravljanje vlastitim nekretninama ili nekretninama uzetim u zakup (leasing), djelatnost savjetovanja u vezi s poslovanjem i ostalim upravljanjem te agencija za posjedovanje nekretninama. Najveće prihode u obe promatrane godine ostvaruju djelatnosti gradnje stambenih i nestambenih zgrada ( u 2014.g.-10.260.000 kn, u 2015.g. – 12.253.000 kn), kupnje prodaje vlastitih nekretnina ( u 2014.- 1.174.000 kn ,u 2015.g. 957.000 kn ).

**Tablica br. 16: *Popis poduzeća u općini Sutivan i rezultati njihovih poslovanja***

|  |  |  |  |  |  |
| --- | --- | --- | --- | --- | --- |
| Naziv | Sredstva | Prihodi | Bruto profit | Neto profit | Zaposleni |
| LIVEL | 6.097.100 | 11.971.200 | 1.187.900 | 946.500 | 30 |
| LAGENA | 2.054.800 | 3.914.100 | 1.202.300 | 931.800 | 9 |
| A.N.T.A. d.o.o. | 300 | 1.398.500 | -264.500 | -264.500 | 0 |
| ZAVANIŠKA d.o.o. | 65.900 | 684.900 | -10.100 | -10.100 | 1 |
| ILIĆ DVOR HOTEL d.o.o. | 107.446.600 | 502.400 | -2.361.500 | -2.361.500 | 3 |
| DOMUS RECREATIONIS d.o.o. | 8.389.100 | 458.600 | 5.500 | 4.400 | 0 |
| GLOBAL OFFSHORE ENGINERRING d.o.o. | 283.400 | 442.200 | 179.900 | 143.900 | 5 |
| AUTO-ŠKOLA PRINC d.o.o. | 247.700 | 356.900 | 77.500 | 7.500 | 4 |
| FORUM AUDITIUM d.o.o. | 6.214.100 | 351.400 | 54.600 | 54.600 | 1 |
| CHERNOV d.o.o. | 7.454.500 | 344.000 | 3.600 | 1.400 | 3 |
| FLORALIA d.o.o. | 2.241.000 | 295.400 | -163.400 | -163.400 | 2 |
| PLETER IVANOVIĆ d.o.o. | 123.900 | 267.600 | 1.700 | 1.300 | 1 |
| MIHALY FULOP d.o.o. | 4.652.900 | 235.000 | -47.300 | -47.300 | 2 |
| AHLANDER d.o.o. | 3.204.400 | 181.100 | -19.500 | -19.500 | 0 |
| VALLOTA d.o.o. | 4.021.800 | 161.400 | 1.000 | 1.000 | 0 |
| PERKEN d.o.o. | 3.890.600 | 159.300 | -57.200 | -57.200 | 0 |
| LIKVA d.o.o. | 131.400 | 128.000 | 6.300 | 6.300 | 1 |
| LILIUM d.o.o. | 3.784.400 | 118.000 | 600 | 500 | 0 |
| HUMULUS d.o.o. | 3.505.500 | 117.400 | 4.400 | 3.500 | 0 |
| DUVIDIDONIA d.o.o. | 3.783.400 | 109.300 | 6.600 | 5.300 | 1 |
| SERGGY d.o.o. | 2.398.700 | 97.300 | -21.000 | -23.000 | 0 |
| S.V.K.C. d.o.o. | 6.109.600 | 91.900 | 23.800 | 23.800 | 0 |
| LJILJANA BOJIĆ d.o.o. | 2.049.100 | 85.000 | -39.900 | -39.900 | 2 |
| CENTRIUM d.o.o. | 1.623.000 | 84.200 | 13.900 | 13.900 | 0 |

**Izvor:** AKTIVA BRAČ prema **http://or.minpo.hr/**

**Tablica br. 17: *Popis poduzeća koji imaju sezonsko poslovanje u općini Sutivan***

| R.br. | Naziv obrta |
| --- | --- |
| [1.](http://or.minpo.hr/detalji.htm?id=1014389) | [ATLANTIS III DIVE CENTAR , uslužni obrt vl. LASZLO BAJKO , Sutivan](http://or.minpo.hr/detalji.htm?id=1014389) |
| [2.](http://or.minpo.hr/detalji.htm?id=1008915) | [BISTRICA , obrt za ugostiteljstvo vl. JERKO GRUBŠIĆ , SUTIVAN](http://or.minpo.hr/detalji.htm?id=1008915) |
| [3.](http://or.minpo.hr/detalji.htm?id=1012027) | [BUNTA , obrt za ugostiteljstvo vl. LIDIJA SABLIĆ , SUTIVAN](http://or.minpo.hr/detalji.htm?id=1012027) |
| [4.](http://or.minpo.hr/detalji.htm?id=932805) | [FLORA , OBRT ZA KOZMETIČKE I PEDIKERSKE USLUGE vl. FLORA LUKŠIĆ , Sutivan](http://or.minpo.hr/detalji.htm?id=932805) |
| [5.](http://or.minpo.hr/detalji.htm?id=1005212) | [KARLO , obrt za trgovinu dl. DAVOR BRTIČEVIĆ , SUTIVAN](http://or.minpo.hr/detalji.htm?id=1005212) |
| [6.](http://or.minpo.hr/detalji.htm?id=1059383) | [MALO MISTO, TRGOVAČKI OBRT vl. SANJA TONŠIĆ](http://or.minpo.hr/detalji.htm?id=1059383) |
| [7.](http://or.minpo.hr/detalji.htm?id=1028431) | [OBRTNIČKE USLUGE , ALDURA - SPORT , SUTIVAN](http://or.minpo.hr/detalji.htm?id=1028431) |
| [8.](http://or.minpo.hr/detalji.htm?id=1053246) | [PEĆAR , OBRT ZA IZNAJMLJIVANJE vl. IVAN PEĆAR , SUTIVAN](http://or.minpo.hr/detalji.htm?id=1053246) |
| [9.](http://or.minpo.hr/detalji.htm?id=1054055) | [POLJOPRIVREDNA PROIZVODNJA , PILENKA , SUTIVAN](http://or.minpo.hr/detalji.htm?id=1054055) |
| [10.](http://or.minpo.hr/detalji.htm?id=1059652) | [SHUSHUR, FRIZERSKI SALON vl. MARGITA GRUBŠIĆ , Sutivan](http://or.minpo.hr/detalji.htm?id=1059652) |
| [11.](http://or.minpo.hr/detalji.htm?id=912188) | [TRGOVAČKI OBRT , A. B. R. , Sutivan](http://or.minpo.hr/detalji.htm?id=912188) |
| [12.](http://or.minpo.hr/detalji.htm?id=909559) | [TRGOVAČKI OBRT , OAZA , SUTIVAN](http://or.minpo.hr/detalji.htm?id=909559) |
| [13.](http://or.minpo.hr/detalji.htm?id=1031917) | [TRGOVINA I USLUGE , PANTERA , Sutivan](http://or.minpo.hr/detalji.htm?id=1031917) |
| [14.](http://or.minpo.hr/detalji.htm?id=1030317) | [TURISTIČKI OBRT "FORTUNAL YACHTING" GORAN ANDRIĆ, SUTIVAN,BRAČKIH BRANITELJA 4.](http://or.minpo.hr/detalji.htm?id=1030317) |
| [15.](http://or.minpo.hr/detalji.htm?id=992896) | [UGOSTITELJSKI OBRT ADRIA DESIGN, ZOLTAN VOROŠ, SUTIVAN](http://or.minpo.hr/detalji.htm?id=992896) |
| [16.](http://or.minpo.hr/detalji.htm?id=1051269) | [UGOSTITELJSKI OBRT K E K O, MARINA MARTINOVIĆ, SUTIVAN](http://or.minpo.hr/detalji.htm?id=1051269) |
| [17.](http://or.minpo.hr/detalji.htm?id=985866) | [UGOSTITELJSKI OBRT DORA BARTUL LUKŠIĆ SUTIVAN](http://or.minpo.hr/detalji.htm?id=985866) |
| [18.](http://or.minpo.hr/detalji.htm?id=925277) | [USLUŽNI OBRT , SJAJ , SUTIVAN](http://or.minpo.hr/detalji.htm?id=925277) |

| **R.br.** | Naziv obrta (Trajno poslovanje) |
| --- | --- |
| [1.](http://or.minpo.hr/detalji.htm?id=895671) | [AUTOMEHANIČARSKI OBRT , AUTO SERVIS NINKOVIĆ , SUTIVAN](http://or.minpo.hr/detalji.htm?id=895671) |
| [2.](http://or.minpo.hr/detalji.htm?id=925804) | [FRIZERSKI OBRT , STAR , SUTIVAN](http://or.minpo.hr/detalji.htm?id=925804) |
| [3.](http://or.minpo.hr/detalji.htm?id=729473) | [GRAĐEVINSKI OBRT , ČOZIĆ , SUTIVAN](http://or.minpo.hr/detalji.htm?id=729473) |
| [4.](http://or.minpo.hr/detalji.htm?id=731501) | [GRAĐEVINSKI RADOVI , LIVEL , SUTIVAN](http://or.minpo.hr/detalji.htm?id=731501) |
| [5.](http://or.minpo.hr/detalji.htm?id=1049354) | [KEKO , zajednički građevinski obrt vl. FRANE MARTINOVIĆ i TOMISLAV MARTINOVIĆ , Sutivan](http://or.minpo.hr/detalji.htm?id=1049354) |
| [6.](http://or.minpo.hr/detalji.htm?id=885117) | [KLESARSKI OBRT , STAMPADOR , SUTIVAN](http://or.minpo.hr/detalji.htm?id=885117) |
| [7.](http://or.minpo.hr/detalji.htm?id=985428) | [KRSTUL, obrt za građevinske radove vl.TOMISLAV LJUBETIĆ, SUTIVAN](http://or.minpo.hr/detalji.htm?id=985428) |
| [8.](http://or.minpo.hr/detalji.htm?id=733792) | [KUĆANSKI APARATI , MARIO , SUTIVAN](http://or.minpo.hr/detalji.htm?id=733792) |
| [9.](http://or.minpo.hr/detalji.htm?id=725251) | [LAGENA , SUTIVAN](http://or.minpo.hr/detalji.htm?id=725251) |
| [10.](http://or.minpo.hr/detalji.htm?id=1027390) | [OBRT ZA USLUGE, PULITA , SUTIVAN](http://or.minpo.hr/detalji.htm?id=1027390) |
| [11.](http://or.minpo.hr/detalji.htm?id=967976) | [ORCA , obrt za popravak vl. VEDRAN JUTRONIĆ , Sutivan](http://or.minpo.hr/detalji.htm?id=967976) |
| [12.](http://or.minpo.hr/detalji.htm?id=1028160) | [PRIVREDNI RIBOLOV , BARBA JERE , SUTIVAN](http://or.minpo.hr/detalji.htm?id=1028160) (restorani pizzerije - Bracera) |
| [13.](http://or.minpo.hr/detalji.htm?id=1057397) | [R & A , obrt za građevinske radove vl. ROKO MERČEP , SUTIVAN](http://or.minpo.hr/detalji.htm?id=1057397) |
| [14.](http://or.minpo.hr/detalji.htm?id=731496) | [RAČUNALSKE USLUGE , ZOA , SUTIVAN](http://or.minpo.hr/detalji.htm?id=731496) |
| [15.](http://or.minpo.hr/detalji.htm?id=874330) | [RIBARSKI OBRT , PALAGRUŽA , SUTIVAN](http://or.minpo.hr/detalji.htm?id=874330) |
| [16.](http://or.minpo.hr/detalji.htm?id=1058877) | [SJAJ II , uslužni obrt vl.DRAŽENKA PERIČEVIĆ , SUTIVAN](http://or.minpo.hr/detalji.htm?id=1058877) |

**Izvor:** Aktiva Brač prema: **http://or.minpo.hr/**

Prema registaru obrtnika Ministarstvu gospodarstva i poduzetništva sezonski u Sutivanu posluje 18 obrta, cjelogodišnje 23, a 3 obrta iz drugih mjesta imaju izdvojene pogone u Sutivanu.Na svojstva trgovine kao gospodarske djelatnosti ključno utječu dvije činjenice: gravitacijski utjecaj obližnjih općina ali i sezonalnost turističke potražnje. Cjelogodišnje poslovanje u predjelu trgovine i osobnih usluga namijenjeno je usluživanju isključivo lokalnog stanovništva, koje međutim jedan dio potražnje zadovoljava i u susjednom Supetru, najbližem i najsnažnijem otočnom centru, te u Splitu s kojim postoji trajektna veza preko Supetra.

Svakodnevna opskrba stanovništva je u potpunosti zadovoljena s tri prodavaonice mješovite robe, od čega su dvije manje (80 i 150m2) u lancu Studenac i jedna veća (400 m) u Konzumu. Pripadnost lancima omogućuje cjelogodišnju opskrbu stanovništva po konkurentnim cijenama, a parkiralište povezano s trgovinom omogućuje pristup stanovnicima udaljenijih dijelova Općine. Sezonske oscilacije u potražnji odražavaju se na sezonsko usklađivanje broja zaposlenih.

**Tablica br. 18: *Troškovi plaća (osoblja) poduzetnika po područjima djelatnosti napodručju općine Sutivan u 2014.g.***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Iznosi u tisućama kuna | | | | | | | | | |
| Djelatnost | | Troškovi osoblja | | Neto plaće i nadnice | | Proječan broj zaposlenih na bazi sati rada | | Prosječna mjesečna neto plaća po zaposlenom u kunama | |
| 2014. godina | 2015. godina | 2014. godina | 2015. godina | 2014. godina | 2015. godina | 2014. godina | 2015. godina |
| C | Umrežavanje snimljenih zapisa | 44 | 43 | 30 | 29 | 1 | 1 | 2.479 | 2.414 |
|  | Proizvodnja ambalaže od plastike |  | 902 |  | 560 |  | 9 |  | 5.185 |
|  | Gradnja brodova i plutajućih objekata |  | 177 |  | 105 |  | 5 |  | 1.754 |
| F | Organizacija izvedbe projekta za zgrade | 41 |  | 25 |  | 1 |  | 2.051 |  |
|  | Gradnja stambenih i nestambenih zgrada | 1.978 | 1.978 | 1.323 | 1.297 | 37 | 32 | 2.979 | 3.378 |
| G | Posredovanje u trgovini poljoprivrednim sirovinama, živm stokom, tekstilnim sirovinama i poluproizvodima | 11 | 26 | 7 | 17 | 1 | 1 | 583 | 1.393 |
|  | Nespecijalizirana trgovina na veliko |  | 21 |  |  |  |  |  |  |
|  | Trgovina na malotekstilom u specijaliziranim prodavaonicama | 75 | 78 | 49 | 52 | 2 | 1 | 2.061 | 4.309 |
| I | Hoteli i sličan smještaj | 555 | 627 | 312 | 339 | 3 | 3 | 8.653 | 9.424 |
|  | Odmarališta i slični objekti za kraći odmor |  |  |  |  | 2 | 2 |  |  |
|  | Djelatnosti restorana i ostalih objekata za pripremu i usluživanje hrane | 165 | 26 | 80 | 16 | 2 | 2 | 3.344 | 686 |
| L | Kupnja i prodaja vlastitih nekretnina | 155 | 190 | 102 | 127 | 3 | 3 | 2.832 | 3.530 |
|  | Upravljanje nekretninama uz naplatu ili na osnovi ugovora | 272 | 282 | 163 | 166 | 2 | 2 | 6.800 | 6.927 |
| M | Savjetovanje u vezi s poslovanjem i ostalim upravljanjem |  | 15 |  | 10 |  | 1 |  | 825 |
|  | Inženjerstvo i s njim povezano tehničko savjetovanje |  | 14 |  | 8 |  |  |  |  |
| N | Djelatnost putničkih agencija | 60 | 69 | 42 | 47 | 2 | 2 | 1.736 | 1.964 |
| S | Djelatnost za njegu i održavanje tijela |  | 5 |  | 3 |  | 1 |  | 260 |
|  | UKUPNO | 3.356 | 4.453 | 2.133 | 2.777 | 56 | 65 | 33.518 | 42.049 |

**Izvor:** AKTIVA BRAČ prema podacima od FINE

### 

### **2.5.3. Analiza pojedinih sektora**

#### **2.5.3.1. Poljoprivreda**

Sutivan svoj povijesni razvoj temelji se na poljoprivrednim resursima, ali vremena kad je općina Sutivan živjela od poljoprivrede te od poljoprivredno povezanih aktivnosti su nažalost odavno prošla. Nasuprot tome, velik broj domaćinstava aktivan je u dopunskoj poljoprivrednoj proizvodnji. Veliki broj takvih parcela nije pogodan za intenzivniju tržišnu proizvodnju, te je velik dio proizvodnje u stvari namijenjen vlastitoj potrošnji ili prodaji mimo službenog tržišta (tzv. ilegalnoj ili prodaji “na crno”). Značajan dio poljoprivrednih aktivnosti se i ne odvija primarno radi povećanja prihoda kućanstva, nego zbog očuvanja tradicije i kao rekreativna aktivnost koja služi kao bijeg od svakodnevnice bez potrebe da ostvare značajnija gospodarska kretanja.

Prema podacima dobivenim od Agencije za plaćanja u poljoprivredi, ribarstvu i ruralnom razvoju u 2012. god je isplaćenapotpora za poljoprivrednu proizvodnju za 57 fizičkih osoba, gdje se u najvećem broju radi o iznosima od po nekoliko tisuća kuna. Najveći iznos potpore bio je oko 50 tisuća, zatim 30 tisuća, te ostale od 10 do 20 tisuća.

Suvremeni razvoj općina se više ne može zasnivati na tome da cjelokupno stanovništvo živi od poljoprivrede kao ranijih godina, ali uvjet za opstanak poljoprivrede je njezino ukljućivanje I kombiniranje u splet komplementarnih djelatnosti koje omogućuju stvaranje prihoda kućanstvima. Značajnija poljoprivredna proizvodnja održala se jedino u maslinarstvu kako u općini Sutivan tako i na području cijeloga otoka. Pojam maslinarstva na ovim prostorima iz godine u godinu bilježi rastući trend, a dijelom proizlazi iz specifičnosti da tijekom godine zahtijeva relativno mali angažman i vrlo se dobro kombinira sa obvezama u turizmu i ugostiteljstvu koji su s vremenom postali glavni pokretač otočkog gospodarstva.

U strukturi poljoprivrednih površina veća je zastupljenost površina pod maslinicima i vinogradima,a nešto manje ima oranica, šuma, pašnjaka i neplodnih površina. Ovakva struktura rezultat je dugogodišnjeg bavljenja Sutivanjana poljoprivredom, što je općinu svrstalo na prvo mjesto po gustoći naseljenosti po površini katastarske općine. Na prijelazu prošlih stoljeća upravo je takvo pogodno tlo uvjetovalo visoku razinu poljoprivrede u ukupnom proizvodu domicilnog stanovništva, pa je upravo na temeljima poljoprivrede i kasnije pomoći iz dijaspore Sutivan tada izgradio svoje bogatstvo. Jedan dio vinograda danas je zapušten, dok je na dijelu površine došlo do promjene u kulturama (nasadi agruma) ali u posljednjih desetak godina uočljiv je intenzivan povratak maslinarstvu. Područje općine Sutivan ima sva obilježja mediteranske klime sa blagim zimama i vrućim ljetima. Srednja godišnja temperatura kreće se oko 16,5 °C. Temperatura zimi rijetko pada ispod ništice.U prošlosti su važnije gospodarske grane bile ribarstvo i vinogradarstvo. Međutim zbog bolesti vinove loze i tzv. vinske klauzule poljoprivreda je oslabila, a veliki broj stanovnika krajem XIX. i početkom XX. stoljeća iselio se u Sjevernu i Južnu Ameriku.

**Tablica br. 19: *Privatna kućanstva prema korištenome poljoprivrednom zemljištu, broju stoke i peradi***

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Skupine kućanstava prema korištenome poljoprivrednom zemljištu | Uk. | Broj kućanstava | | | | | | | | | |
| s orani-cama | s voćnja-cima | s vinogra-dima | s masli-nicima | s ostalim poljoprivrednim zemljištem (livade, pašnjaci i dr.) | s gove-dima | s ovca-ma | s koza-ma | sa svinja-ma | s peradi |
| Ukupno | 346 | 2 | 8 | 6 | 90 | 16 | 1 | 16 | 2 | 1 | 18 |
| bez zemlje | 248 | - | - | - | - | - | - | - | - | - | 4 |
| do 0,09 ha | 9 | - | 3 | - | 4 | 2 | - | - | - | - | - |
| 0,-10 do 0,49 ha | 13 | - | - | - | 13 | 2 | - | - | - | - | 2 |
| 0,50 do 0,99 ha | 13 | - | 3 | 3 | 12 | 1 | - | 2 | 1 | - | - |
| 1,00 do 2,99 ha | 41 | - | - | 4 | 40 | 4 | 1 | 3 | 1 | 1 | 7 |
| 3,00 do 4,99 ha | 15 | 2 | 2 | 1 | 14 | 4 | - | 6 | - | - | 4 |
| 5,00 do 7,99 ha | 7 | - | - | 1 | 7 | 3 | - | 5 | - | - | 1 |

**Izvor:** AKTIVA BRAČ prema [**www.dzs.hr**](http://www.dzs.hr)

**Tablica br.20: *Poljoprivredne površine u ARKOD sustava za općinu Sutivan po vrstama upotrebe poljoprivrednih zemljišta na dan 23.11.2015.***

|  |  |  |  |
| --- | --- | --- | --- |
| Vrste uporabe | Površina u AKROD-u (ha) | Broj ARKOD parcela | Broj poljprivrednika \* |
| Oranica | 2,56 | 20 | 16 |
| Livade | 0,39 | 2 | 2 |
| Krški pašnjak | 14,89 | 36 | 22 |
| Vinogradi | 2,43 | 20 | 16 |
| Iskrčeni vinogradi | 0,25 | 1 | 1 |
| Maslinik | 384,02 | 551 | 246 |
| Voćne vrste \* | 1,86 | 16 | 13 |
| Mješani trajni nasad | 12,04 | 15 | 12 |
| Ostalo zemljište | 10,13 | 21 | 16 |
| UKUPNO | 428,57 | 682 | \*\*\*250 |

**Izvor:** AKTIVA BRAČ prema podatcima dobivenim od Agencije za plaćanja u poljoprivredi, ribarstvu i ruralnom razvoju.

**Napomena:**

\* U VRSTU UPORABE POLJOPRIVREDNOG ZEMLJIŠTA "VOĆNE VRSTE" UBROJENE SU POVRŠINE POD VOĆNJACIMA, CITRUSIMA I ORAŠASTO DREVNIM KULTURAMA

\*\*pojedino poljoprivredno gospodarstvo može imati ARKOD parcele s više vrsta uporabe poljoprivrednog zemljišta i time se zbraja u svakoj kategoriji

\*\*\* ukupni broj poljiprivrednika prikazuje jedinstveni broj istih u Općini Sutivan

**Tablica br. 21: *Podjela i broj gospodarstava u općini Sutivan***

|  |  |
| --- | --- |
| Tip gospodarstva | Broj PG –a |
| Obiteljsko gospodarstvo | 95 |
| Trgovačko društvo | 7 |
| Ukupno | 102 |

**Izvor:** AKTIVA BRAČ prema podatcima dobivenim od Agencije za plaćanja u poljoprivredi, ribarstvu i ruralnom razvoju.

#### **2.5.3.2. Turizam**

Posljednjih je desetljeća poljoprivreda kao dominantni izvor prihoda za većinu aktivnog stanovništva općine Sutivan ustupila mjesto sve jačem razvoju turizma, ali i općem iseljavanju stanovništva. Demografska i gospodarska slika Sutivana se bitno izmijenila i sada uključuje i nove načine razumijevanja zemljišnih kapaciteta koji se sve više prenamjenjuju u turističke svrhe. Međutim, Sutivan još uvijek, u trenutku pisanja ove strategije, nema hotel, već svoje smještajne kapacitete bazira isključivo na privatnom smještaju, unatoč tome što je još pred gotovo 100 godina u Sutivanu postojao iznimno uspješan hotel „Vesna“, kapaciteta 28 kreveta, zahvaljujući kojem je već unutar dvije godine Sutivan zauzeo treće mjesto na otoku, prema broju turističkih noćenja. Sutivan je i danas dobro pozicioniran u utrci za najveći broj noćenja, a to potvrđuju i službeni podatci Državnog zavoda za statistiku, prema kojima je turistički promet u općini u zadnjih deset godina višestruko porastao. No, u njegovoj je posjećenosti još uvijek prisutna iznimna sezonalnost. Prema podatcima iz 2012. godine, smještaji kapaciteti popunjeni su najviše tijekom dva mjeseca vrhunca sezone i to u postotku od 79%, dok je 18% raspoređeno u ostala dva mjeseca sezone, a tek 3% kapaciteta popunjeno je tijekom ostatka godine (DZS SI-1492). Procijenjeno je kako u Sutivanu postoji oko 5000 ležaja koji u sezoni mogu poslužiti kao dodatni kapaciteti (uz postojećih 2754), ukoliko poraste broj turista, no upravo zbog nepostojanja turističkih naselja i/ili hotela, teško je ostvariti veću aktraktivnost van sezone, čemu valja pridodati i nedostatno razvijanje specifičnih turističkih proizvoda koji bi kreirali temelje za posjet van sezone. Osnovu turističke atraktivnosti Sutivana čine upravo prirodne karakteristike – povoljna klima, more i mediteranska vegetacija, što automatski limitira potražnju u doba kada ove karakteristike nisu u potpunosti iskoristive. Sezonalnost turističke aktivnosti na području Sutivana uvelike je posljedica dugogodišnje orijentacije na klasični turistički proizvod sunca, plaža i mora.

Međutim, situacija se posljednjih godina mijenja u korist razvoja specifičnih oblika turizma, koji s obzirom na bogatu i sadržaju kulturnu povijest mjesta te visok stupanj očuvanosti prirodnog krajolika, imaju izrazito plodno tlo za uspješan razvoj. Bogat kulturni kapital Sutivana očituje se i u zanimljivim ličnostima koje su iz njega potekle ili u njemu boravile, a koje su svojim prisustvom i djelovanjem kreirale bogatu povijesnu i kulturnu riznicu čije blago i sadržaj tek treba staviti u funkciju. Sve ovo, a u kombinaciji s nizom postojećih kulturnih spomenika te sportskih resursa, čini Sutivan pogodnim za razvoj turističkih proizvoda namijenjenih užim tržišnim nišama, posebice van sezone. Plairanje takvih proizvoda Sutivan će izdignuti iz uobičajene ponude otoka Brača i diferencirati u odnosu na druge konkurente na otoku i van otoka koji još uvijek svoj razvoj baziraju isključivo ili dominantno na prirodnim resursima.

Već sad je Sutivan predvodnik u razvoju specifičnih oblika turizma na Braču – njegov Bike friendly projekt upisan je u viziju i strategiju cjelokupnog razvoja općine Sutivan. Cikloturizam se nametnuo kao prirodan odabir, odnosno savršena nadopuna postojećim resursima kao što je primjerice pogodan teren za diferencijaciju biciklističkih staza, kako bi se zadovoljile različite potrebe različitih biciklista, ali i kreiralo poveznicu između obiteljskog turizma kao do tada dominatnog oblika turizma te aktivnog, odnosno avanturističkog, koji se pojačano razvija.

Ovdje je odlične temelje postavila i manifestacija koja već više od 10 godina u Sutivan privlači stotine mladih avanturista – Vanka regule. Ovaj sportski festival je privlačoi sve više posjetitelja svake godine, što aktivnih sudionika, što posjetitelja, a uspjehu razvoja aktivnog turizma, a potom i cikloturizma pogoduje i postojeći park prirode u Sutivanu, s brojnim sportsko-rekreativnim sadržajima, gastronomskom ponudom i zoološkim vrtom, koji jednako dobro zadovoljava potrebe svih uzrasta.

Uz navedene, bitno se spomenuti i druge postojeće resurse za razvoj aktivnog turizma: brojni poljski putevi koji se iz Sutivana prostiru prema susjednima naseljima kreiraju odličnu bazu za razvoj trekking ponude, također diferencirane sukladno sposobnostima i željama turista – od obične šetnje do penjanja na Vidovu goru, turist iz Sutivana može posjetiti mnoge lokalitete i posvjedočiti posebnosti prirodnog krajolika općine Sutivan, ali i bitnog dijela otoka Brača. Također, u okolici Sutivana nalazi se i nekoliko penjačkih lokacija, odnosno penjališta na kojima turisti mogu uživati u slobodnom penjanju, samostalno ili pod nadzorom instruktora. I ovo je jedan od resursa koji pruža temelje za razvoj cjelogodišnjeg turizma, s obzirom na samu opremljenost stijena i samih uvjeta na lokaciji kao i postojanje umjetne stijene u Sutivanu.

Naslonjeno na sve navedeno, cikloturizam idealan je izbor za budući usmjereni razvoj turizma u Sutivanu, koji potiče pred i postsezonski razvoj, a koji istovremeno ne isključuje i mogućnost drugih oblika turizma u destinaciji. Upravo zato, kao drugi dominantni specifični oblik turizma razvija se i kulturni – na temelju bogate tradicije i povijesti, kreirani su brojni kulturni sadržaji, posebice u kontekstu Sutivanskog kulturnog ljeta, koje počinje od 1. srpnja.

Paralelno sa strategijom razvoja općine Sutivan je izrada Strategije turizma Sutivana i izrada Strategije i akcijskog plana za razvoj cikloturizma općine Sutivan za razdoblje 2015g .-2016.g. „Bike Friendly Sutivan“.

Turistička zajednica u Sutivanu je osnovana 1998.g. te se od tada aktivno bavi kreiranjem i poboljšavanjem turističke ponude i razvoja mjesta u cjelini. Gosti koji borave u Sutivanu imaju mogućnost nesmetano potražiti pomoć i dobiti odgovore na sva pitanja koje se odnose na Sutivan ali i cijeli Brač. Također lokalni stanovnici koji se bave privatnim iznajmljivanjima ili ugostiteljstvom u uredu turističke zajednice mogu dobiti odgovore na pitanja vezana za poslovanja njihovih objekata.

***Na koji način doputuju gosti u općinu Sutivan***

Općina Sutivan je tipična auto-destinacija za individualne goste, agencijskih (grupnih) gostiju ima u malom broju. Posjetitelji u Sutivan većinom dolaze izravno s autom, a neki dolaze s avionom preko Splita ili drugih hrvatskih destinacija gdje iznajme auto.

**Tablica br. 22: *Turistički promet općine Sutivan u razdoblju od 2011.-2015.***

|  |  |  |  |  |  |
| --- | --- | --- | --- | --- | --- |
|  | **2011.** | **2012.** | **2013.** | **2014.** | **2015.** |
| **DOLASCI** | **8.743** | **8.845** | **9.737** | **10.937** | **11.343** |
| Domaći | 774 | 692 | 723 | 739 | 758 |
| Strani | 8.071 | 8.051 | 9.014 | 10.198 | 10.558 |
| **NOĆENJA** | **83.556** | **83.653** | **87.709** | **100.652** | **104.040** |
| Domaći | 7.611 | 6.407 | 6.594 | 7.472 | 7.958 |
| Strani | 75.945 | 77.246 | 81.115 | 93.180 | 96.082 |

**Izvor:** *UHY Savjetovanje, prema: TZO Sutivan*

Kako vidimo iz tablice, unazad 5 godina turistički promet na području općine Sutivan bilježi rast. U razdoblju od 2011. do 2015. povećao se:

* broj dolazaka za 29,74%
* broj noćenja za 24,52%

U promatranom razdoblju od 2011.-2015. prosječno je godišnje ostvareno 9.921 dolazaka, od čega 7,43% otpada na domaće te 93,08 % na strane turiste. Nadalje, prosječan broj ostvarenih noćenja tijekom promatranih 5 godina je 91.922 od kojih, sukladno postotku dolazaka stranih i domaćih turista, 7,84% otpada na domaće turiste te 92,16 % na strane turiste. No, treba naglasiti da unatoč ukupnom povećanju broja dolazaka i broja ostvarenih noćenja tijekom promatranog razdoblja, gledajući odvojeno dolaske i noćenja domaćih turista vidimo oscilacije tijekom godina. Tako se broj dolazaka domaćih turista 2012. smanjio za 10,6%, a broj ostvarenih noćenja za 15,9% u odnosu na 2011. godinu.

**Grafikon br. 8: *Turistički promet općine Sutivan u razdoblju od 2011.-2015.godine***

**Izvor:** *UHY Savjetovanje, prema: TZO Sutivan*

Najveći turistički promet zabilježen je tijekom 2015. godine, kada je ostvareno 11.343 dolazaka te 104.040 noćenja. Najmanji turistički promet zabilježen je tijekom 2011. godine, kada je ostvareno 8.743 dolazaka te 83.556 noćenja.

Prosječna dužina boravka turista u općini Sutivan 2015. godine iznosila je 9,2 dana; domaći turisti boravili su 10,5 dana dok su strani turisti boravili 9,1 dana.

**Graf br. 9: *Struktura turista na područja općine Sutivan tijekom 2015. godine prema zemlji porijekla***

**Izvor:** *UHY Savjetovanje, prema: TZO Sutivan*

Kada gledamo strukturu gostiju prema zemlji podrijetla prevladavaju gosti iz Mađarske koji su u 2015. godini ostvarili 15% od ukupnog broja dolazaka. Drugi po broju dolazaka su gosti iz Poljske koji su činili 9% ukupnih dolazaka u 2015. godini.

Slijede turisti iz Njemačke,Slovenije,Švedske,Austrije,Češke,Velike Britanije i SJ.Irske, Italije i Slovačke. Domaći turisti činili su 8% od ukupnog broja dolazaka.

Općina Sutivan svoje smještajne kapacitete bazira isključivo na privatnom smještaju, unatoč tome što je još pred gotovo 100 godina u Sutivanu postojao iznimno uspješan hotel „Vesna“. Općina raspolaže sa 2754 osnovne postelje te s 5000 dodatnih kapaciteta(postelja) koji u sezoni mogu poslužiti kao dodatni kapaciteti, ukoliko poraste broj turista, no upravo zbog nepostojanja turističkih naselja i/ili hotela, teško je ostvariti veću aktraktivnost van sezone, čemu valja pridodati i nedostatno razvijanje specifičnih turističkih proizvoda koji bi kreirali temelje za posjet van sezone.

## 

## **2.6. Prostorno planiranje i infrastruktura**

### **2.6.1. Prostorno planiranje**

Općina Sutivan pripada otočnom dijelu prostora Županije i prilok prostornog planiranja prati njene razvojne odrednice, temeljene na obzirnom turističkom razvoju, poljoprivredi i ribarstvu te pratećim uslžnim djelatnostimaProvedbu dokumenata prostornog uređenja za Općinu Sutivan obavlja SDŽ, Upravni odjel za graditeljstvo i prostorno uređenje, Ispostava Supetra u Supetru. U periodu 2014.-2015. godine Jedinstveni upravni odjel donio je za svaku godinu preko 100 rješenja o naknadi za legalizaciju i isto toliko i više rješenja o komunalnom doprinosu. Nijedan zahtjev nije odbijen.

U cilju zaštite i racionalnijeg korišenja prostora Općina Sutivan definiranjem namjene i korištenja površina temeljno razgraničava prostor Općine na područja pretežito namijenjenih izgradnji (građevinks područja) i ne-građevinska područja (samo iznimno gradiva). Ovime se naglašava razlika između pretežito izgrađenih prostora namijenjenih potrebama rasta i razvoja stanovništva i gospodarstva od prostora koje se štiti i održava zbog vrijednih resursa prirodne sredine (šume, poljoprivredno zemljište, prostori posebnih prirodnih vrijednosti namijenjenih rekreaciji itd.) i ukupne ekološke ravnoteže. Osim toga i jedno i drugo područje dopušta uspostavu prostornih koridora namijenjenih tehničkoj infrastrukturi (promet, elektroopskrba, vodoopskrba, telekomunikacije).

Cjelokupni prostor Općine Sutivan se dijeli na manje poslovne jedinice (zone) prema dvije osnovne kategorizacije:

* S obzirom na korištenje i namjenu prostora na zone različite namjene i uvjeta korištenja
* S obzirom na mogućnost građenja na građevinska područja i ostala područja u kojima je građenje moguće samo iznimno i pod posebni uvjetima.

Prostorni plan je temeljni dokument prostornog uređenja svake jedinice lokalne samouprave. Nakon provedene javne rasprave plan usvaja predstavničko tijelo jedinice lokalne samouprave, to jest općinsko vijeće. Prostorni plan uređenja općine određuje usmjerenja za razvoj djelatnosti i namjenu površina te uvjete za održivi i uravnoteženi razvitak na području općine.

Prostorni razvoj naselja ili dijela naselja detaljnije se uređuje urbanističkim planom, odnosno detaljnim planom uređenja koje u skladu s prostornim planom također donosi predstavničko tijelo jedinice lokalne samouprave.

## **2.6.2. Prometna infrastruktura**

O razvijenosti funkcije prometa otok-kopno i unutar općinskog prometa zavisi stupanj otočne funkcionalne povezanosti i integralnosti . U prometnom sustavu neovisno o njihovoj uzajamnosti i specifičnoj integriranosti razlikujemo tri prometna podsustava:

1. cestovni promet,

2. pomorski promet

3. zračni promet


#### **2.6.2.1. Cestovni promet**

Na području otoka Brača se nalazi razgranata mreža javnih i nerazvrstanih cesta od čega 5 državnih cesta ukupne dužine 89,3 km. Okosnica cestovnog prometa otoka Brača svakako je cesta Supetar – Bol, a uz nju najznačajnije su ceste Gornji Humac – Sumartin, Supetar – Pučišća, te Supetar – Sutivan - Milna. Postoji i mreža nerazvrstanih cesta, poljskih i šumskih putova, puteljaka i šetnica koje su aktivnog prometnog značaja te je moguća u budućnosti njihova dogradnja i prekategorizacija u višu kategoriju.

U postojećoj cestovnoj infrastrukturi Sutivan je povezan županijskom cestom od Supetra preko Miraca i to je ključna prometnica za pristup Sutivanu. Ova cesta se nalazi u dobrom stanju i dobrih je karakteristika, te uz prometna rješenja u zaobilaznici Supetra i ulasku u Supetar omogućava dobru povezanost Sutivana kako s ostatkom cestovne mreže na Braču, tako i sa svim sadržajima u gradu Supetru te trajektnom lukom kao poveznicom sa kopnom. Međutim, na ulasku ove ceste u Sutivan (gdje ona ima i funkciju jugoistočne obilaznice mjesta) dogodila se već situacija da je naselje prešlo na južnu stranu ceste, te se javlja i frekventnije pješačko prelaženje. Stoga je potrebno poduzimati i pojačavati sigurnosne mjere, što s druge strane dovodi do usporavanja prometa.

Druga cestovna poveznica Sutivana je zapravo nastavak ove županijske ceste od Sutivana prema Milni (preko Ložišća i Bobovišća). Ova je cesta na području Sutivana u dobrom stanju i čini okosnicu za povezivanje južnog dijela općine (koji ima velik prostorni potencijal). Prolaz ove prometnice kroz Ložišća i Bobovišća je problematičan, ali to za Sutivan ne predstavlja značajniji problem.

**Slika br. 3: *Cestovni promet na području općine Sutivan***





**Izvor:** AKTIVA BRAČ prema [**http://www.dalmacija.hr/ustroj/upravni-odjeli/uo-za-prostorno-ure%C4%91enje/plan-prostornog-ure%C4%91enja-sd-zupanije/list-br2**](http://www.dalmacija.hr/ustroj/upravni-odjeli/uo-za-prostorno-ure%C4%91enje/plan-prostornog-ure%C4%91enja-sd-zupanije/list-br2), datum posjete 13.01.2016.g.

Ključni prometni problem Sutivana je zapadna zaobilaznica mjesta, odnosno pristup zapadnim dijelovima općine Sutivan. U ljetnom periodu pristup i promet kroz zapadni dio Sutivana izuzetno je otežan. Stoga se intenzivni napori ulažu u izgradnju zapadne zaobilaznice. Njena trasa je već definirana i vodi od glavnog (južnog) ulaza u mjesto do uvale Likva u ukupnoj predviđenoj dužini od 3.744 m (s pomoćnim osima). Za prvu dionicu u dužini od 960 m već je izrađen glavni projekt i dobivena potvrda glavnog projekt, praktički su u potpunosti riješeni imovinsko-pravni odnosi, te je sve spremno za početak radova čija je vrijednost procijenjena na 6.000.000 kn. Za drugu dionicu upravo se radi parcelacijski projekt i kreće u otkup/izvlaštenje zemljišta. Ovaj će posao (izgradnja zaobilaznice) očito biti prioritetni projekt Općina Sutivan i u idućem dugoročnom razdoblju.

Ulice u naselju Sutivan, naročito u starim dijelovima, nisu prilagođene intenzivnom automobilskom prometu. To naročito predstavlja problem u ljetnim mjesecima, kada se posebnim režimom prometa pokušava olakšati situaciju. S druga strane, ulice ispunjene kogulama te kale u starim dijelovima naselja predstavljaju bogato nasljeđe Sutivana koje zahtijeva posebna ulaganja u održavanje i restauriranje.

Parkiranje je dodatan problem, naročito u središtu mjesta. U naselju Sutivan postoje tri veća parkirališta: uređeno parkiralište 'Pjover' (78 mjesta) kojim upravlja Općina Sutivan, parkiralište preko puta Konzuma (oko 50 mjesta) kojim također upravlja Općina, te javno parkiralište na području Odmarališta (s oko 80 mjesta). To ukupno daje oko 200 parkirališnih mjesta, što u ljetnom periodu nije ni približno dovoljno, Stoga je ljeti izraženo parkiranje na ulicama i drugim javnim površinama, što dodatno otežava promet. Područje općine Sutivan prilično je dobro pokriveno mrežom poljskih, protupožarnih i šumskih putova. Njena ukupna dužina danas je oko 25 km, ali se i dalje razvija, što ulaganjima iz javnih izvora (Hrvatske šume, programi uređenja poljskih putova, Općina), što privatnim ulaganjima. Ova mreža jako je značajna u otvaranju i korištenju potencijala prostora općine Sutivan kako u poljoprivredne, tako i u turističke svrhe.

##### **2.6.2.2. Brodski promet**

Luka u Sutivanu je lokalnog značenja i ograničenog (malog) kapaciteta pa služi samo za potrebe lokalnog stnovništva. Veliki lukobran može primiti brodove manje i srednje veličine, dok mogućnost pristajanja trajekata (s rampama za iskrcaj/ukrcaj automobila) ne postoji. Sutivan već dugi niz godina nije povezan redovitim linijskim pomorskim vezama ni u kom smjeru. Tek povremeno se uspostavljaju ljetne linije – uglavnom prema Splitu, brodovima malog kapaciteta i ograničenih maritimnih sposobnosti.

U putničkom pomorskom prometu Sutivan je usmjeren na luku usredštu otoka- Supetru, a veza sa Supetrom se odvija putem autobusnih linija ili u individualnom aranžmanu (uglavnom automobilima).

Za eventualni razvoj ribarstva nedostaje u luci Sutivan prostor za privez srednjih i većih ribarskih brodova i pretovar ribe.

#### **2.6.2.3. Zračni promet**

Zračni promet na području otoka Brača odvija se putem zračne luke Brač na teritoriju Općine

Pučišća koja prema međunarodnim propisima spada u zračne luke 2C kategorije te zauzima

površinu od oko 400 000 m2. On je sezonskog karaktera (nema cjelogodišnjih linija) i orijentiran je prvenstveno turističkom prometu na području Bola.

Zračni promet na Braču omogućuje turističkom gospodarstvu proširenje područja odakle gosti dolaze, jer oni koji su do sada dolazili ili su bili takozvani automobilski gosti ili su bili gosti koje se transferiralo preko splitske i zadarske zračne luke. Nedavno je u suradnji s europskim agencijama koje pokazuju zanimanje za prodaju kapaciteta na Braču i zračnim prijevoznicima postignut dogovor o uvođenju dodatne četiri linije za vrijeme sezone zbog povećane potražnje gostiju koji žele ljetovati na otoku Braču.

Zračna luka Brač registrirana je za javni promet, domaći i međunarodni, ali u nekim aspektima nije posve zadovoljavajuća što se posebno ogleda u manjak staza za vožnju, sustavu voznih staza koji je nezadovoljavajući naročito sa tehničke strane za slijetanje i uzlijetanje većih aviona, dok je pristup prometnicama relativno zadovoljavajući.

Broj ukupnih operacija zrakoplova koji iznosi 1362 letova ukazuje koliko je zračna luka napredovala s dolaskom novog direktora u zadnju godinu dana te od kolike je važnosti kontinuitet njenog poslovanja. Od ukupno 1362 leta, 256 se odnosilo na komercijalne operacija zrakoplova, a 128 na uzlijetanja. Ukupan promet putnika iznosi ukupno 10.000. Od ukupnog prometa putnika na unutarnji promet otpada 2000 redovitih, a 8000 na izvanredne međunarodne promete.

U pogledu zračnog prometa Sutivan se može služiti kako aerodromom Brač, tako i Zračnom lukom Split. Međutim, Aerodrom Brač je relativno udaljen od Sutivana (oko 38 kilometara), a zbog nepostojanja redovitih linija, on nema praktički veliko značenje za općinu Sutivan. S druge strane, korištenje veza preko Zračne luke Split otežano je činjenicom da od Zračne luke Split do Sutivana treba promijeniti još tri prijevozna sredstva da bi se preko Splita i Supetra stiglo do Sutivana.

**Tablica br. 23: *Poslovanje zračne luke na otoku Braču u 2014.g.***

|  |  |
| --- | --- |
| **Broj ukupnih operacija zrakoplova** | 1362 |
| **Broj komercijalnih operacija zrakoplova** | 256 |
| **Uzlijetanja** | 128 |
| **Promet putnika ukupno, tis.** | 10 |
| **U unutarnjem prometu** | 2 |
| Redoviti | 2 |
| Izvanredni | 0 |
| **U međunarodnom prometu** | 8 |
| Redoviti | - |
| Izvanredni | 8 |
| **Putnici u direktnom tranzitu,tis.** | 0 |
| **Promet tereta ukupno,t.** | - |
| **U unutarnjem prometu** | - |
| **U međunarodnom prometu** | - |

**Izvor**: AKTIVA BRAČ prema **http:www.dzs.hr.**

Iz tablice se može dobiti uvid u poslovanje zračne luke na otoku Braču, koja pokazuje da je u 2014.g. broj ukunih operacija zrakoplova bilo 1362, a od čega se 256 operacija odnosilo na komercijalne operacije zrakoplova, 128 operacija se odnosilo na uzlijetanje, dok je na unutarnji promet utrošeno 2 operacije, a na međunarodni promet 8 operacija.

#### **2.6.2.4. Javni promet**

Javni cestovni promet povezuje Sutivan (autobusnim) linijama sa Supetrom i Milnom koje održava prijevoznik Autotrans Rijeka d.o.o. Broj linija je zadovoljavajući, a kako značajne kategorije stanovnika (umirovljenci, učenici i studenti …) ne plaćaju autobusne karte ili plaćaju po povlaštenoj cijeni, može se reći da je autobusni prijevoz pristupačan mještanima Sutivana. Za vrijeme sezone Autotrans Rijeka d.o.o. (od lipnja do kraja rujna) uvodi dodatne linije koje voze ne samo do Sutivana, već i gosti koji odsjedaju u Sutivanu, imaju povećanu mogućnost obilaska cijelog otoka.Prijevoz školske djece u Supetar obavlja po ugovoru mali privatni prijevoznik s Brača. U Sutivanu je registriran relativno velik broj taxi-prijevoznika, koji obavljaju prijevoz po cijelom otoku Braču.

### **2.6.5. Promet u mirovanju**

Na području Općine Sutivan postoje tri velika parkinga koja su besplatna te se ne naplaćuju.

Prvi se nalazi u Vukovarskoj ulici - novi moderni parking sa 78 parking mjesta, drugi je u ulici Domovinskog rata sa 63 parking mjesta i treći je makadamska varijanta parkinga nasuprot konzuma za otprilike 80 parking mjesta. Također na području Općine Sutivan također ima klik - klas sistem parking mjesta koji se naplaćuju. Ukupno ih ima 40 komada i svi imaju istu cijenu, praktički na razini

cijelog Sutivana i svaki od parking mjesta spadaju u I. zonu.

U trenutcima pisanja strategije se radi na izradi izmjene samog prometnog rješenja, kako bi ti klik - klakovi bili dio dokumentacije općine Sutivan.

## **2.7. Prostorno planiranje i infrastruktura**

Prostorno planiranje u općini Sutivan se odnosi na Zone mješovite namjene naselja ( neizgrađeni dijelovi građevinskog područja veći od 5000 m ², Izdvojene zone gospodarske namjene ( poslovne i ugostiteljsko turističke ) te zone sportskih centara za koje je obavezna izrada urbanističkog plana uređenja :

* Sutivan Istok
* Majakovac
* Povijesna jezgra Sutivana
* Sutivan Jug
* Dekleva
* Poslovna zona
* Turistička zona Bistrica
* Turistička zona Borak (Likva)
* Turistička zona Grgina luka
* Turistička zona Petrade
* Šporstki centar Teniski centar (južno od Grgine luke)
* Športski centar Jug
* Zona kod groblja
* Rekreacijska zona Borak Likva
* Studenac
* Vića luka

### **2.7.3. Vodovod i odvodnja**

#### **2.7.3.1. Vodoopskrba**

Na području grada Supetra postoji jedno poduzeće koje upravlja vodoopskrbnim sustavima, odnosno Vodovod Brač d.o.o. za vodoopskrbu i odvodnju otpadnih voda koje provodi uslugu vodoopskrbe u Gradu Supetru i svim Općinama na području otoka Brača. Isto društvo provodi uslugu odvodnje otpadnih voda na području Općina: Bol, Pučišća, Postira, Selca i Sutivan, te samog Grada Supetra. Vodovod Brač d.o.o. je u vlasništvu 8 jedinica lokalne samouprave, sa sjedištem u Supetru.

Otok Brač je siromašan vodom , pa je vodoopskrbni sustav otoka i Grada riješen unutar regionalnog sustava Omiš – Brač – Hvar – Šolta, koji dobiva vodu iz uređaja za pročišćavanje Zagrad. Voda iz uređaja Zagrad u središnji vodospremnik VS Brač dolazi gravitacijskim putem podmorskim cjevovodom profila: jedan DN 170mm, 2 cjevovoda DN 202mm i jedan cjevovod DN 400mm. Njihove dužine su 8.000m.

U periodu vršne potrošnje ljeti gravitacijski dotok nije dostatan, te se stavlja u pogon procrpnica „Trstena“ koja je smještena na Braču na mjestu izlaza podmorskih cjevovoda iz mora. Gravitacijski kapacitet podmorskih cjevovoda je 280 l/s, radom procrpnice kapacitet se povećava na 380 l/s. Voda se dalje dovodi kopnenom dionicom DNv 508mm L=880m do centralne vodospreme VS Brač koja se nalazi na koti 146,24 m.n.m. i čija je zapremina 2x2000m³.

Iz vodospreme Brač voda se distribuira u tri pravca:

- prema istoku ISTOČNI MAGISTRALNI OGRANAK DN 250-150mm duljine oko 28.000m (koji opskrbljuje istočna naselja otoka Brača)

- prema zapadu ZAPADNI MAGISTALNI OGRANAK DN 400-150mm duljine oko 23.000m (koji opskrbljuje zapadna naselja otoka Brača i otok Šoltu),

- prema jugu JUŽNI MAGISTRALNI OGRANAK DN 450-400mm duljine oko 13.500m (koji opskrbljuje južni dio otoka Brača i otok Hvar).

Opskrba područja se osigurava gravitacijski iz vodosprema koje su smještene uz magistralne ogranke, te putem nekoliko crpnih stanica kojima se voda dovodi do vodosprema područja koja su smještena na višim kotama. Prema otoku Hvaru je položen podmorski cjevovod DN 202mm i Du 364 mm , te prema Šolti također podmorski cjevovod DN 202mm.

Postojeća vodosprema sustava na području općine je vodosprema Sutivan ( volumena 1010m3 i kota dna 72,73 m.n.m), koje se napaja iz središnjeg vodospremnika Brač (kapaciteta 2\*2000 m3) gravitacijskim cjevovodom promjera 400 i 350 mm. Opskrba aglomeracije Sutivan osigurava se dovodnim gravitacijskim cjevovodima.

Primarni izvori pitke vode za otok Brač je rijeka Cetina. Riječni sliv kojem pripada rijeka Cetina je sliv rijeke Cetine, a prihvatno vodno tijelo je Zagrad smješteno u Omišu. Područje je krševito. Centralno kloriranje vode se vrši na uređaju za pročišćavanje “Zagrad” – Omiš, a kojim upravlja “Vodovod Omiš”. Ukoliko je količina slobodnog klora u mjesnoj mreži manja od dozvoljenih propisanih količina (0,20 mg/lit), vrši se dokloriranje vode u mjesnoj vodospremi. Nema prekida /ograničenja u opskrbi bilo kojeg područja u bilo kojem dijelu godine. U periodu špice potrošnje kada je Qsr.dnevno otoka veće od gravitacijskog kapaciteta uključuje se u rad procrpnica „Trstena“. Kapacitet procrpnice je 380 l/sek, a što predstavlja ukupni raspoloživi kapacitet triju otoka (Brač, Hvar, Šolta) na uređaju.

Ukupan broj vodovodnih mjerila koncem 2014. godine za općinu Sutivan iznosio je 1467, od čega je 1172 mjerila u domaćinstvima, 80 poloprivrednih, 215 za pravne osobe. Od ukupnog broja vodoopskrbnih korisnika, 858 ih je spojeno na sustav odvodnje otpadnih voda.

Potrošnja vode za period od 01.01.2014 do 31.12.2014 iznosio je 85.365 m3 za domaćinstva, 64753,0 m3 za poljoprivredu i 30.883,0 m3 za poduzeća. Uklupna potrošnja vode u navedenom periodu općine Sutivan iznosi 127.984,0 m3.

Temeljem podataka iz Vodoopskrbnog plana Splitsko-dalmatinske županije gubici vode po pojedinim vodovodima na području Županije iznose od 30-80%. Vodovod Brač d.o.o je vodovod s najmanjim gubicima na području Županije.

#### **2.7.3.2. Odvodnja i pročišćavanje otpadnih voda**

Do danas je izgrađen središni i zapadni dio kanalizacijskog sustava Sutivan, dio sekundarne sabirne mreže, postojeći podmorski ispust i crpna stanica na mjestu ispusta.

Kanalizacijski sustav je potrebno dograditi sa uređajem za pročišćavanje odgovarajućeg stupnja na odgovarajućoj lokaciji, crpnom stanicom s pripadajućim tlačno – gravitacijskim cjevovodom za odvodnju otpadnih voda zapadnog dijela grada, te sa sekundarnim kolektorima u ulicama gdje nije rješena odvodnja.

Do sada su izgrađeni slijedeći glavni objekti:

I PODMORSKI ISPUST S DIFUZOROM

- ispust Øv/Øu 315/277,6 mm, PEHD L=870 m

II CRPNA STANICA 2 – CENTALNA

Namjena koje je crpljenje otpadnih voda u podmorski ispust.

- crpna stanica Q = 74,0 l/s H = 7,8 m

III CRPNA STANICA 1 SA TLAČNIM CJEVOVODOM

Q = 38,0 l/s H man = 17,7 m

- tlačni cjevovod Ø 150 mm, L=133 m.

IV GRAVITACIJSKI KOLEKTORI

- istočni za CS1 Ø 250 mm, L=552 m,

- zapadni za CS1 Ø 250 mm, L=120 m,

- istočni ( ogranak smjer sjever-jug) kolektor za CS1 Ø

250 mm, L=130 m,

- zapadni za CS2 Ø 300 mm, L=427 m i Ø 250 mm L=67 m,

- istočni za CS2 Ø 350 mm, L=514 m.

Postotak stanovništva priključen na sustav javne odvodnje je 59,0%.

Postotak stanovništva koji koristi septičke jame je 41,0%.

Trenutno je u izgradnji odvodnja otpadnih voda dijela općine pod nazivom SUTIVAN – ISTOK, a koji se sastoji koji se sastoji od C.S. i pripadajućeg gravitacijskog i tlačnog kolektora.

Vodoopskrba gospodarske zone Paklenica

Potrebno je isprojektirati i izgraditi komunalne vodne građevine za vodoopskrbu gospodarske zone.

Potrebno je izraditi uređaj za pročišćavanje otpadnih voda odgovarajućeg stupnja na odgovarajućoj lokaciji. Izgradnja uređaja temeljem Pravilnika o graničnim vrijednostima emisija otpadnih voda i pratećih Propisa treba biti realizirana do 2023.god.

ODVODNJA OTPADNIH VODA SUTIVAN-ZAPAD

Potrebno je pripremiti i ishoditi: idejni projekt, glavni projekt, izvedbeni projekt, ishođenje lokacijske dozvole, ishođenje građevinske dozvole.

SEKUNDARNI KOLEKTORI ODVODNJE OTPADNIH VODA MJESTA SUTIVAN

Potrebno je pripremiti i ishoditi: idejni projekt, glavni projekt, izvedbeni projekt, ishođenje lokacijske dozvole, ishođenje građevinske dozvole.

Realizacija predloženog projekta je nužna zbog poboljšanja vodoopskrbe i odvodnje predmetne aglomeracije kroz rekonstrukciju postojećeg i izgradnju novog sustava, a naročito zbog turističkog razvoja grada.

**Tablica br. 24: *Sustav odvodnje otpadnih voda u općini Sutivan***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Količina odvodnje otpadnih voda 2011. god. | | Dužina glavnog kolektora u funkciji | Ukupna dužina kolektora u funkciji | | Broj priključaka na sustav odvodnje 01.09.2012. god. | | Br. C.S. u funkciji | Uređ. za pročišćavanje |
| m³ | % | M | M | % | Kom | % | kom | kom |
| 70435 | 8,75 | 1812 | 6500 | 10,05 | 830 | 14,84 | 2 | 1 |

**Izvor:** Aktiva Brač prema Vodovod Brač d.o.o.

Za potreba turističkog naselja Tiha mala izgrađena je posebna (mala) vodosprema, dok su kuće u Vićoj luci priključena na lokalnu mrežu Bobovišća na moru. Sve kuće u obuhvatu naselja Sutivan priključene su na vodovod, međutim mogućnosti širenja mreže i povećanja kapaciteta vodoopskrbe su ograničene – u prvom redu samim ograničenim kapacitetom regionalnog vodovoda, zatim ograničenim kapacitetom zapadnog ogranka, te na kraju i lošim stanjem pojedinim dijelovima lokalne mreže.

Jedan broj (novoizgrađenih) kuća na višim kotama ima u špicama potrošnje problem zbog slabog pritiska vode jer su blizu kote same vodospreme. Lokalna mreža u Sutivanu (njena današnja dužina je oko 15 km) građena je postepeno i nesistematično, izvedena je od cijevi različitog profila i materijala, često uz dosta improvizacija, te bi na njoj bile potrebne značajne rekonstrukcije i stalna ulaganja u održavanje.

Što se tiče 'poljoprivrednih priključaka', tj. korištenja vode iz vodovoda za navodnjavanje poljoprivrednih kultura, režimom korištenja za njih je predviđeno da se isključuju tokom ljeta (kada je voda zapravo najpotrebnija), a vrlo je restriktivna i sama mogućnost njihovih dobivanja. S ciljem poticanja intenzivne poljoprivredne proizvodnje (koja je nemoguća bez navodnjavanja) u Sutivanu je izrađen projekt navodnjavanja s 3 velike vodospreme koje bi se punile zimi. Međutim, cijena tog sustava već u startu je prilično visoka, jer bi početno ulaganje iznosilo oko 16.000.000 kuna.

Mjesto Sutivan ima izgrađen kanalizacijski sustav na koji je priključeno oko 70% kuća. Izgrađeni dio kanalizacijskog sustava, dužine oko 5 km, uglavnom pokriva potrebe za odvodnjom centralnog dijela mjesta čime je riješena zaštita od zagađenja najkritičnijeg dijela obalnog područja, mjesna luka i plaže. Oko 30% kuća u Sutivanu još uvijek nije priključeno na kanalizaciju, već se koriste septičkim jamama (preko 400 kuća priključenih na vodu nije priključeno na kanalizaciju), koje najčešće nisu niti ispravno građene niti dobro održavane. To predstavlja značajnu prijetnju, a vjerojatnost incidenata najveća je upravo o ljetnoj sezoni jer se dobrim dijelom radi o kućama koje se intenzivno koriste samo u ljetnom periodu. Stoga se razvoj kanalizacijskog sustava u Sutivanu mora nastaviti, prvenstveno sa ciljem obuhvata cijelog naselja, a također i u smislu boljeg pročišćavanja prikupljenih otpadnih voda (gdje bi do 2025. trebao biti izgrađen uređaj za pročišćavanja prvog stupnja).

U Sutivanu ne postoji (zasebni) sistem prikupljanja i odvodnje oborinskih voda. Na nekim su mjestima oborinske vode usmjerene i povezane s kanalizacijskim sustavom, ali to nije dobro ni dugoročno prihvatljivo rješenje. Kako je centralni dio Sutivana vrlo podložan povremenim naletima oborinskih voda, u perspektivi treba tražiti cjelovito i dugoročno rješenje.

### **2.7.4. Zaštita okoliša - Upravljanje i odlaganje otpada**

U uređenje i održavanje javnih površina u Sutivanu se u zadnjih posljednje vrijeme vrlo malo ulagalo, iako je pri Općini bilo formirano Komunalno društvo koje je u jednom periodu imalo i do 17 zaposlenika. Danas je za (osnovno) održavanje i čišćenje javnih površina angažiran vanjski servis, dok se za pojedinačne/povremene zahvate dodatnog uređivanja javnom nabavom također angažiraju vanjski izvođači.

Prikupljanje, odvoz i zbrinjavanje komunalnog otpada povjereno je tvrtci Michelli – Tomić d.o.o. iz Gornjeg Humca, koja u tom području pokriva veći dio otoka Brača. Kontejnere za prikupljanje smeća nabavlja Općina Sutivan, te ih daje na korištenje i održavanje spomenutoj firmi. Prikupljanje krupnog otpada locirano je u samom središtu mjesta, te za to treba pronaći prikladniju lokaciju. U skladu s novom regulativom.

Inače, zbog malog i vremenski ograničenog prometa, u Sutivanu je mali interes za (komercijalno) korištenje javnih površina, tako da to pitanje i nije sistematičnije riješeno od strane Općine (koja je inače za to nadležna).

Inače, zbog malog i vremenski ograničenog prometa, u Sutivanu je mali interes za (komercijalno) korištenje javnih površina, tako da to pitanje i nije sistematičnije riješeno od strane Općine (koja je inače za to nadležna).

**Tablica br. 25: *Odlagalište Košer***

|  |  |  |  |  |  |  |
| --- | --- | --- | --- | --- | --- | --- |
| Broj stanovnika | Turisti prosječno godišnje | Ukupno svi | Broj noćenja po turistu | Ukupno otpad (t/god.) | Otpad po stanovniku (t/god.) | Otpad po turistu (t/god.) |
| 826 | 246 | 1.072 | 89.915 | 518 | 399 | 119 |

**Izvor:** AKTIVA BRAČ prema *Izvješće o provedbi plana gospodarenja otpadom u splitsko - dalmatinskoj županiji za razdoblje od 2007. do 2015.g.*

**Tablica br. 26: *Pregled* *prijavljenih podataka u općini Sutivan u 2010.g. i 2011.g.***


|  |  |  |
| --- | --- | --- |
| Ključni broj otpada | Ukupno sakupljeno (t) u 2010. | Ukupno sakupljeno (t) u 2011. |
| 20 03 01 | 518 | 594 |
| 20 03 07 | 120 | 98 |

**Izvor :** AKTIVA BRAČ prema *Izvješće o provedbi plana gospodarenja otpadom u splitsko - dalmatinskoj županiji za razdoblje od 2007. do 2015.g.*

Problem krutog otpada se rješava na razini otoka a ne na razini Općine. Na području Općine Sutivan nisu predviđena odlagališta krutog otpada niti neki drugi posebni objekti kao što su pretovarne stanice islično. U općini se smeće sakuplja na lokalnj razini u skladu s planom sakupljanja I direktno odvoži na odlagalište. Na lokalnoj razini su poduzete sve mjere zbrinjavanja opasnog otpada kao što su: lijekovi, akumulatori, boje, zaštitna sredstava I druge opsane tvari. Isto tako poduzimaju sve mjere da se odgovarajuće zbrinjavanje motornih ulja I sva druga i masnoće. Ovaj otpad sakupljen na lokalnoj razini odlaže se s propisima I planovima Županije. Općina Sutivan ima odličn suradnju sa Fondom za zaštitu okoliša energetsku učinkovitost, te su u nazad dvoije godine uz njihobu financijsku pomoć omogućili Sutivanu zelene otoke, te čistilicu koja je od velikog značaja, posebno za uske ulice koje priliče Sutivanu.

**Slika br. 4: *Ekološka mreža u općini Sutivan***



**Izvor:** AKTIVA BRAČ , prema <http://www.dalmacija.hr/ustroj/upravni-odjeli/uo-za-prostorno-ure%C4%91enje/plan-prostornog-ure%C4%91enja-sd-zupanije/list-br8>, datum posjete 14.01.2016.g.

Projekt Zeleni Brač na kojem je sudjelovala i Općina Sutivan obuhvaća nacionalni prioritet, a ogleda se u povećanju udjela u kontroliranom skupljanju i zbrinjavanju otpada kroz informiranje i educiranje stanovništva o benefitima ovakvog pristupa za cijelu društvenu zajednicu. Opći cilj ovog projekta je senzibilirati stanovništvo prema procesu odvajanja otpada te educirati isto prema utvrđenim smjernicama odluke o gospodarenju otpadom. Edukacije su se vršile u vrtiću i osnovnoj školi grada Supetra, OŠ "Sutivan", a stanovništvo se informiralo putem biltena koji su podijeljeni na kućne adrese na području cijele općine. Projekt Zeleni Brač je financiran od strane Fonda za zaštitu okoliša i energetsku učinkovitost.

​Osim informiranja o odvajanju otpada, vršile su se i radionice. S vrtićem i školom je poduzeće „Aktiva Brač“ provodila edukativno - zabavne radionice gdje su zasadili autohtono bilje (zasadilo se 260 sadnica), i posebno sa vrtićem od boca, kartona, čepova radili edukativne igrice, držace za penkale, i sl.Paralelno sa edukacijom općina je nabavila kante za odvojeno prikupljanje otpada , koja su postavljena na području općina - Zeleni otoci.

#### **2.7.4.1. Ostali aspekti zaštite okoliša**

**MJERE SPRJEČAVANJA NEPOVOLJNOG UTJECAJA NA OKOLIŠ**

***Zaštita kopnenog okoliša***

Prostornim planom je kategorizirano zmeljište prema bonitetutla,tj njegovoj podobnosti za poljodjelsko korištenje. Na prostoru općine najvrijednija tla su namijenjena uzgoju maslina i vinove loze. Ostali dio je namijenjen ispaši ovaca i koza. Propisane su mjere i način korištenja zemljišta te zaštite tla koje uključuju:

-Obradu tla u skladu sa reljefnim i klimatskim značajkama, očuvanjem i poboljšanjem strukture tla, te izbjegavanjem zbijanja obradivog tla,

-Očuvanje sadržaja svojstvenog humusa u tlu i karakteristikama područja,

-Uspostavljanje integralnog korištenja agrokemikalija te primjenom novih sredstava za zaštitu bilja,

-Davanje prednosti ekološkoj ili drugim ekološko prihvatljivim načinima oljoprivredne proizvodnje,

-Provedbu postupaka procjene utjecaja na okoliš prema zakonu i ocjene prihvatljivosti zahvata za prirodu.

Nužno je i provoditi mjere zaštite zraka shodno namjeni prostora i dozvoljenim granicama koncetracije pojednih tvari. Zaštita šuma i šumskih zemljišta se provodi sukaldno odredbama Županijskog plana, a sve temeljem odgovarajućih zakona i propisa.

U mjere zaštite okoliša spada i zaštita lovnih resursa te zaštita zaštićenih vrsta i lokaliteta.Ostale mjere spriječavanja negativnog utjecaja na okoliš se odnose na zaštitu voda,zaštitu mora, zaštitu okoliša od elektroenergetskih objekata, zaštitu od elementarnih nepogoda i ratnih opasnosti,zaštitu od požara i zaštitu od potresa.

### **2.7.5. Energetski sustavi**

Općina Sutivan dopušta postavljanje sunčanih kolektora na svim građevinama izvan zona zaštićenih kao spomeničke cijeline (osim uz suglasnost nadležne službe zaštite) ili na pojedinačnim građevinama koje nemaju status spomenika kulture. Postojeći sustav elektroopskrbe otoka Brača razmjerno je jednostavne strukture. O elektroenergetskoj mreži na području otoka brigu vodi HEP – operator distribucijskog sustava d.o.o., Elektrodalmacija Split - pogon Brač, a također se očekuje se i pojava novih opskrbljivača iz EU ali i ulaganje u obnovljive izvore energije što će u budućnosti povećati opseg i kvalitetu opskrbe energetskih sustava. U prijenosnom sustavu zadržavaju se postojeće trase nadzemnih, podmorskih I podzemnih dalekovoda:

·         KV110 kV TS Dugi Rat (kopno) – (podmorski kabel) – Kabelska stanica (KS) Lozna Mala – TS110/35 kV Nerežišća

·         KV110 kV TS Dugi Rat – (podmorski kabel) – Kabelska stanica (KS) Postira - TS110/35 kV Nerežišća

·         nadzemni dalekovodi DV35 kV od TS110/35 kV Nerežišća prema istoku, jugu i zapadu otoka.

Operator distribucijskog sustava ne vidi nikakvih problema u dopremi i distribuciji dovoljnih količina kvalitetne električne energije na otok i praktički do svih značajnijih lokacija potrošnje na otoku.

PPU je predvidio uvođenje spoja na glavni dalekovod u istočnom dijelu građevinskog područja naselja. U neizgrađenim i u dijelomično izgrađenim dijelovima naselja izgrađeni su mjesni TS 10 (20) / 0,4 Kv u kabelskoj izvedbi tipske snage 630 kVa,u skladu sa potrebama temeljenim na programiranim kapacitetima u obuhvatu propisanih urbanističkih ili detaljnih planova uređenja.

Za nove zone koje su koriste za turističke namjene razvio se elektroopskrbni prsten približno trasom mjesne obilaznice u smjeru zapada te dalje približno po trasama postojećih poljskih puteva odnosno budućih prometnica prema jugozapadu i jugu do već opskrbljene uvale Mala tiha gdje prsten zatvara.

Za postojeće i planirane nadzemne dalekovode DV 10 Kv, DV 20 Kv utvrđuje se preporučena širina koridora 2x 15m ,tj,20 m. Takođjer,izgrađen je novi vod Supetar-Sutivan, te se trafostanica za novi vod nalazi 600 metara od mjesta Mirca.

### **2.7.6. ICT**

Uvođenje širokopojasnog pristupa ima pozitivan utjecaj na razvoj društva. Njime se povećava pristup učinkovitosti cjelokupnih procesa u Općini Sutivan, ali i općenito društvu, te se povećava konkurentnost radne snage i gospodarstava, što može imati pozitivan utjecaj na gospodarski rast i razvoj, kako Sutivana tako i Republike Hrvatske u cjelini.

Uz privatna kućanstava, kao i korisnike usluga širokopojasnog pristupa, potencijalnu korisničku bazu u Sutivanu čine i korisnici iz poslovnog egmenta (obrti i tvrtke), različita tijela, te obrazovne i zdravstvene ustanove. Uz uobičajene usluge dostupne putem širokopojasnih priključaka (brzi pristup internetu, javna govorna usluga i distribucija TV sadržaja), korisnicima se omogućava i pristup brojnim sustavima i aplikacijama javnih usluga koje nam već sada olakšavaju poslovanje (e-obrazovanje, e-zdravstveno i e-uprava).

**Slika br. 5: *Prikaz široko pojasnog pristupa na području općine Sutivan***



**Izvor:** AKTIVA BRAČ prema [**http://bbzone.hakom.hr/**](http://bbzone.hakom.hr/)**,** datum posjete 14.01.2016.g.

Prikaz obuhvaća područja općine Sutivan, prikazana različitim bojama, za koja operatori imaju mogućnost pružanja širokopojasnog pristupa pristupnim brzinama od 2 do 30Mbit/s, od 30 do 100 Mbit/s I većim od 100 Mbit/s putem vlastite infrastrukture koja obuhvaća sve tehnologije, odnosno područja na kojima pojedini operatori mogu u kratkom roku I bez značajnih ulaganja spojiti korisnike na vlastitu pristupnu infrastrukturu. Gore prikazano stanje temelji se na podacima koje su dostavili operatori HAKOM-u.

**Tablica br. 27: *Privatna kućanstva prema posjedovanju osobnog računala i korištenju interneta***

|  |  |  |  |  |  |  |
| --- | --- | --- | --- | --- | --- | --- |
| Ukupan broj privatnih kućanstava | Kućanstvo posjeduje osobno računalo (stolno ili prijenosno) | | | Kućanstvo se koristi internetom | | |
| Da | ne | nepoznato | da | Ne | Nepoznato |
| 346 | 161 | 182 | 3 | 152 | 191 | 3 |

**Izvor:** AKTIVA BRAČ prema **www.dzs.hr**

U općini Sutivan od ukupno 346 privatnih kućanstava, stolno ili prijenosno računalo ima 161 kućanstvo, tj. 46.53 % , dok se internetom koristi 152 kućanstva, tj. 43.93%.

## **2.8. Društvena infrastruktura**

### **2.8.1. Odgoj i školstvo**

U općini Sutivan postoji dječji vrtić "Sutivan" koji pruža uslugu kraćeg vrtićnog programa. Prema definiciji Državnog zavoda za statistiku (DZS) takav kraći vrtićni program obuhvaća djecu od treće godine života do odlaska u školu.

U školskoj godini 2013./2014. 35 djece podijeljeno je u dvije mješovite vrtićne odgojno-obrazovne skupine. Kretanje broja djece koji pohađaju odgojno-obrazovni program u Sutivanskom vrtiću mogu se vidjeti u slijedećem grafikonu.

**Grafikon br. 9: *Broj djece upisane u kraći vrtićni program u dječjem vrtiću "Sutivan*", razdoblje od 2004.g.-2015.g.**

**Izvor:** AKTIVA BRAČ prema Dječji vrtić "Sutivan

Zbog nezadovoljavajućih prostornih kapaciteta rad s odgojno-obrazovnim skupinama organiziran je u dvije smjene.

Za potrebe rada vrtića zaposlene su dvije odgojiteljice, a jedna od njih uz vođenje jedne odgojno-obrazovne skupine obavlja i funkciju ravnateljice vrtića. Iako navedeno otežava obavljanje poslova iz djelokruga opisa radnog mjesta, ono je karakteristika većine vrtića u manjim mjestima. Ravnateljica prepoznaje važnost ulaganja u ljudski kapital te se educira na raznim seminarima. Dvije odgojiteljice ujedno čine ukupan broj zaposlenih.

Prema trenutnom stanju raspoloživih kapaciteta za pružanje usluge predškolskog odgoja i obrazovanja, prostor se ističe kao najveća prepreka daljnjem razvoju. Naime, u postojećim uvjetima, zbog nedostatka prostora, dodano zapošljavanje ne bi stvorilo nužne preduvjete za proširenje usluga na jaslične i duže vrtićne programe. Problem je prepoznat od strane nositelja ekonomske politike u općini Sutivan. Naime,u Strateškom planu općine Sutivan 2014.-2016. godine, u sklopu općeg cilja razvoja gospodarstva Općine i stvaranja uvjeta za održiv razvitak, kao jedan od rezultata navedena je rekonstrukcija vrtića u Sokolani.

Za sada, za potrebe organiziranja dječjih priredbi dječji vrtić po potrebi koristi prostor Hrvatska narodna knjižnica Antonio Rendić Ivanović Sutivan (HNK ARI), koja se nalazi u istoj zgradi. Opremljenost prostora je zadovoljavajuća, iako je potrebno naglasiti kako sam prostor ograničava korištenje ostalih materijalnih resursa. Tako je donacija u obliku igračaka namijenjenih dječjem vrtiću "Sutivan", zbog nedostatka prostora poklonjena vrtiću "Mrvica" u Supetru.

Osim nedostatnog i nezadovoljavajućeg unutarnjeg prostora, vrtić trenutno nema vanjski prostor te kao zamjenu za njega koristi obližnji dječji park. Zbog neadekvatnosti parka, koji nije ograđen i ima problema s otpadnim vodama, korištenje vanjskog prostora ne može se ocijeniti zadovoljavajućim, čak predstavlja opasnost za djecu, na što upozoravaju zaposlenici vrtića, ali i roditelji. U Strateškom planu općine Sutivan 2014.-2016., izrada projektne dokumentacije parka navedena je kao rezultat u sklopu ostvarivanja općeg cilja Upravljanje razvojem Općine kroz proces prostornog planiranja.

Najbliži susjedni vrtić koji pruža jaslični, kraći te duži vrtićni program, nalazi se u gradu Supetru. Iako je dječji vrtić "Mrvica", smješten u Supetru, prema ekonomskoj cijeni u postojeće programe upisivao djecu okolnih mjesta, već nekoliko godina to nije slučaj. Naime prednost pri upisu djece u programe predškolskog odgoja, između ostalog, čini prebivalište oba roditelja u gradu Supetru, odnosno Donjem Humcu i Nerežišćima (dječji vrtić "Mrvica" obuhvaća dječje vrtiće u Supetru i Nerežišćima). Kako su kapaciteti vrtića nedovoljni i za djecu iz navedenog grada i općina, tako nije moguć upis djece iz okolnih općina.

U općini Sutivan djeluje područna škola u kojoj se izvodi nastava za učenike od 1. do 4. Razreda, dok nastavu od 5.-8 razreda sutivanska djeca pohađaju u osnovnoj školi Supetar .

**Tablica br. 28: *Osnovnoškolsko obrazovanje u osnovnoj školi "Supetar" (šk. God. 2013./2014.)***

|  |  |
| --- | --- |
| Ukupan broj učenika | 351 |
| Broj učenika u razrednoj nastavi | 131 |
| Broj učenika u razrednoj nastavi Nerežišća | 34 |
| Broj učenika u razrednoj nastavi Sutivan | 27 |
| Broj učenika u predmetnoj nastavi | 159 |
| Ukupan broj razrednih odjela | 20 |
| Broj razrednih odjela u matičnoj školi | 15 |
| Broj razrednih odjela u područnim školama | 5 |

**Izvor:** AKTIVA BRAČ prema Školski kurikulum OŠ Supetar za školsku godinu 2013./2014.

Nastava je u područnoj školi Sutivan organizirana u dva kombinirana razreda (1. i 2. te 3. i 4. razred) s ukupno 27 učenika (stanje u školskoj godini 2013./2014.). Prema državnom pedagoškom standardu osnovnoškolskog sustava odgoja i obrazovanja, kombinirani razredni odjel sastavljen od učenika dvaju razreda od 1. do 4. razreda ima najviše 16 učenika. Zbog postojećeg broja učenika, prema prognozama ravnatelja osnovne škole "Supetar", Ivice Radića, održivost područne škole Sutivan za sada ne dolazi u pitanje. U školskoj godini 2014./2015., u područnoj školi Sutivan, upisano je 9 djece u 1. razred te se nastava nastavlja odvijati u kombiniranim razredima. Za usporedbu, u školskoj godini 2014./2015. nakon dužeg vremena u područnoj školi Nerežišća formirana su četiri razreda. Naime u spomenutoj školskoj godini upisano je 10 djece u 1. razred, a ukupan broj učenika iznosi 40.

Odgojno obrazovni proces nakon 4. razreda nastavlja se u matičnoj školi Supetar u Supetru. Za održavanje predmetne nastave formiraju se odjeli u kojima se učenici putnici integriraju s učenicima iz Supetra. U predmetnoj nastavi radi 21 učitelj, a škola zapošljava sljedeće stručne suradnike: psihologa, knjižničara, defektologa i pedagoga. U sklopu škole postoji školska knjižnica. Osim organiziranja dodatne, dopunske i izborne nastave, organiziraju se izvannastavne aktivnosti, izvanučionička nastava, obilježavanje pogodnih datuma, školske priredbe i razni projekti.

Matična škola Supetar uz pružanje osnovnoškolskog obrazovanja, iznajmljuje poslovni prostor u sklopu zgrade škole u Supetru, a prihode od iznajmljivanja namjenski troši za unapređenje nastavnih procesa, na zahtjev razrednih i predmetnih nastavnika. Na taj se način doprinosi osiguravanju potrebnih nastavnih pomagala.

Osim zbog brojnosti djece u područnoj školi Sutivan, njeno ukidanje i organiziranje razredne nastave u matičnoj školi u Supetru, nije moguće zbog popunjenih prostornih kapaciteta matične škole.

Na otoku Braču srednjoškolsko obrazovanje pruža se u tri srednje škole: u srednjoj školi "Brač" u Supetru, u "Klesarskoj školi" u Pučišćima, srednjoj školi "Bol" u Bolu, te učeničkim domovima u Pučišćima i Bolu. Osim navedenih srednjih škola učenici pohađaju i srednje škole u Splitu. Prema Zakonu o otocima (NN 34/99, 149/99, 32/02, 33/06 ) učenici, studenti i umirovljenici s prebivalištem na otoku, imaju osiguran besplatan prijevoz.

Od srednjih škola na Braču, srednja škola „Bol“ u Bolu upisuje učenike u program opće gimnazije te za zanimanje hotelijersko-turističkog komercijaliste. Učenici koji gravitiraju ovoj školi dolaze iz mjesta koja se nalaze na jugoistočnoj strani Brača, a u školskoj godini 2013./2014. školu su pohađala 134 učenika. „Klesarska škola“ u Pučišćima je strukovna škola u kojoj se školovanje klesara odvija kroz jedan četverogodišnji program klesarskog tehničara te dva trogodišnja programa klesara i rudara površinskog kopa. Od 100 upisanih učenika, prosječno četvrtina učenika ima prebivalište u Pučišćima, četvrtina dolazi iz ostalih mjesta na Braču, a preostali učenici dolaze iz cijele Hrvatske. U razgovoru s ravnateljem škole, Tončem Vlahovićem, u zadnjih 20-tak godina tek je troje učenika iz Sutivana pohađalo "Klesarsku školu" u Pučišćima. Najbliža srednja škola s najviše programa nalazi se u Supetru. Osim što upisuje učenike u program opće gimnazije, srednja škola „Brač“ nudi niz strukovnih trogodišnjih programa. Za školsku godinu 2014./2015. srednja škola „Brač" upisuje učenike u sljedeće obrazovne programe: opća gimnazija (četverogodišnji program) te kuhar, automehaničar, frizer, elektroinstalater i prodavač (trogodišnji programi). U sljedećoj tablici navedeni su podaci o broju učenika po godina obrazovanja s izdvojenim brojem učenika dnevnih putnika iz Sutivana.

**Tablica br. 29: *Podaci o broju učenika u srednjoj školi "Brač"***

|  |  |  |  |
| --- | --- | --- | --- |
| **Školska godina** | **Ukupan broj učenika** | **Učenici putnici iz Sutivana** | **Broj odjela** |
| 2008./2009. | 138 | 11 | 10 (6 kombiniranih) |
| 2009./2010. | 146 | 9 | 10 (6 kombiniranih) |
| 2010./2011. | 150 | 5 | 10 (6 kombiniranih) |
| 2011./2012. | 147 | 3 | 10 (6 kombiniranih) |
| 2012./2013. | 152 | 9 | 10 (6 kombiniranih) |
| 2013./2014. | 131 | 7 | 9 (5 kombiniranih) |

**Izvor**: AKTIVA BRAČ prema SŠ „Brač“

Prisutnost učenika putnika iz Sutivana po pojedinim programima i razredima u školskoj godini

2013./2014. prikazana je u sljedećoj tablici.

**Tablica br. 30: *Učenici iz Sutivana u školskoj godini 2013./2014. u SŠ "Brač”***

|  |  |  |
| --- | --- | --- |
| **Obrazovni program** | **Razred** | **Broj učenika putnika iz Sutivana** |
| Opća gimnazija | 2. | 1 |
| 3. | 1 |
| 4. | 1 |
| Kuhar | 2. | 1 |
| Automehaničar | 3. | 2 |
| Frizer | 1. | 1 |
| 3. | 1 |

**Izvor:** AKTIVA BRAČ prema SŠ „Brač**“**

Prijevoz putnika organiziran je autobusima „Autotransa“. Početak nastave usklađen je s dolaskom autobusa, koji učenike dovodi ispred školske zgrade, gdje ih dočekuje po završetku nastave. Velik broj putnika ukazuje na postojanje problema u organizaciji i provedbi bogatijeg i raznovrsnijeg vannastavnog rada, jer većina učenika putnika ne može sudjelovati u njima nakon 15h. Uz to i velik broj nastavnika putuje na posao u školi.

Iako je ponuda srednjoškolskih programa na otoku limitirana, prema mišljenju ravnatelja, u skladu je s gospodarskom strukturom otoka. Ipak, učenici sve veći interes pokazuju prema školovanju izvan otoka, što, pretpostavlja se, smanjuje vjerojatnost njihovog povratka i života na otoku.

### **2.8.2. Zdravstvo i socijalna skrb**

Zdravstvena djelatnost na otoku ostvaruje se kroz primarnu zdravstvenu zaštitu. Zdravstvena zaštita na primarnoj razini pruža se kroz djelatnosti: opće/obiteljske medicine, zdravstvene zaštite predškolske djece, preventivno-odgojnih mjera za zdravstvenu zaštitu školske djece i studenata, javnog zdravstva, zdravstvene zaštite žena, stomatološke zdravstvene zaštite, higijensko-epidemiološke zdravstvene zaštite, medicine rada, zdravstvene zaštite mentalnoga zdravlja, prevencije i izvanbolničkog liječenja ovisnosti, patronažne zdravstvene zaštite, zdravstvene njege u kući bolesnika, hitne medicine, sanitetskog prijevoza, ljekarništva te laboratorijske dijagnostike.

U Sutivanu djelatnost opće/obiteljske medicine obavlja jedan tim, a ordinacija se nalazi u koncesiji.Prema posljednjem popisu stanovništva iz 2011. godine, broj stanovnika u Sutivanu iznosi 822 stanovnika, dok prema evidenciji Hrvatskog zavoda za zdravstveno osiguranje broj osiguranih osoba u Sutivanu, na dan 31.01.2014. iznosi 807 osoba. Navedeni podaci ukazuju na nepovoljnu strukturu odnosa liječnika/stanovnika. Ipak, ovaj podatak treba oprezno razmatrati jer zbog ostvarivanja različitih povlastica, dio stanovništva ima prijavljeno prebivalište u Sutivanu, a zapravo tamo ne prebiva. Osim navedenog, dodatan nedostatak je izostanak konkurencije koja stvara preduvjete za učinkovitiju zdravstvenu uslugu.

Daljnjom analizom sustava primarne zdravstvene zaštite uviđaju se novi problemi. U općini Sutivan, osim ordinacije opće/obiteljske medicine ne djeluje ni jedna druga ustanova iz sustava primarne zdravstvene zaštite. Sve ostale ustanove, od ljekarne, stomatološke ordinacije, laboratorija i ostalih pripadajućih ustanova nalaze se u Supetru.

Na posljetku, dostupnost zdravstvenih usluga izvan djelokruga primarne zdravstvene zaštite (osim usluga stacionara koji se nalazi u Supetru) određena je činjenicom da se općina Sutivana nalazi na otoku. Time u korištenju usluga specijalno-konzilijarne i stacionarne zdravstvene zaštite dijeli probleme s ostalim otočkim mjestima. Iako je u usporedbi s ostalim srednjodalmatinskim otocima Brač dobro povezan s kopnom, dostupnost zdravstvenih usluga predstavlja jedno od glavnih ograničenja životu na otoku. Osim što utječe na kvalitetu stanovništva cijelog otoka, stvara probleme u organiziranju skrb za starije i nemoćne, utječe na kvalitetu turističke ponude i ne utječe pozitivno na odluku o doseljavanju i/ili ostanku na otok.

Centar za socijalnu skrb Supetar-Brač, ustanova je koja pruža usluge socijalne skrbi za stanovnike cijelog Brača, a nalazi se u Supetru. Unutar djelokruga Ministarstva socijalne politike i mladih, kao krovne institucije za pružanje socijalne skrbi, između ostalog nalazi se razvoj uslužnih djelatnosti za potrebe osoba starije životne dobi, razvoj izvaninstitucionalnih oblika skrbi za starije osobe, obavljanje drugih poslova skrbi o starijim osobama koji nisu stavljeni u nadležnost drugim tijelima, a sve s ciljem poboljšanja njihove kvalitete života. Pružanje navedenih usluga izazov je za jedinice lokalne i regionalne samouprave zbog negativnih demografskih trendova, odnosno starenja stanovništva. U uvjetima kada se mijenja tradicionalna uloga obitelji i kada mlađe generacije zbog zaposlenja veći dio dana izbivaju iz doma, sve je upitnije organiziranje skrbi za starije i nemoćne po modelu "samostalne osobne usluge".

U Sutivanu postoji dom za starije i nemoćne. Njegov rad organiziran je u sklopu Samostana sestara služavki Malog Isusa. U 2014. godini unutar navedene ustanove pruža se skrb za 13 osoba, čime su kapaciteti ustanove popunjeni. Nekada su časne sestre na skrbi imale 27 osoba. Komfor je tada bio manji, ali danas, iako postoji potražnja za dodatnim smještajem, oni zbog nedostatka sestara nemaju kapaciteta za primanje dodatnih korisnika. Od 13 osoba koje trenutno borave u domu, javna usluga osigurana je za pet korisnika, dok je preostali dio kapaciteta popunjen privatnim iznajmljivanje. Cijena pružanja usluge se sukladno tome razlikuje te iznosi 3.200kn, odnosno 4.000kn za privatno pružanje usluge. Časne sestre ističu kako je potražnja veća od ponude, iako naglašavaju da se potražnja koju zbog ograničenosti radne snage ne mogu zadovoljiti, uglavnom odnosi na starije i nemoćne osobe čije prebivalište nije na otoku Braču.

Dosadašnju suradnju s općinom Sutivan ocjenjuju uspješnom, a odnosila se na pomoć oko manjih materijalnih izdataka za popravke u samostanu. S udrugama registriranim u općini do sada nisu surađivali, dok su djeca iz vrtića "Sutivan" te djeca koja pohađaju područnu školu za Božić održavala predstave u samostanu. Dvije volonterke iz mjesta pomažu u pružanju usluga, što se najčešće odnosi na šetnju pokretnih korisnika usluga doma.

### **2.8.3. Kultura**

Na sutivanskom groblju nalaze se katakombe. Uz općinu Sutivan jedino se Varaždin može pohvaliti istima. Katakombe su smještene u ukopnim nišama i raspoređene u dva podzemna hodnika. Izgrađene su 1913.godine po nacrtima inženjera A.Nonveilliera.Vjetrenjača obitelji Ilić iz početka 19.stoljeća najbolje je sačuvan od 125 mlinova za žito na otoku Braču. Otkad je prestao mljeti žito, mlin više nema krila ali djeluje slikovito na samoj morskoj obali, u istočnom dijelu mjesta. Mlin je danas privatna kuća.

Manifestacije kao značajno sredstvo privlačenja turista u destinaciju imaju sve veći značaj, te u Sutivanu imaju obilježje tradicionalnog karaktera. Vrijeme održavanja manifestacija unutar dva mjeseca glavne turističke sezone daje im funkciju nadopune turističkih sadržaja, ali nažalost takve manifestacije nemaju značajni učinak na potencijalno produljenje sezone na cijelu godinu, odnosno u ovakvom obliku ne mogu zamijeniti odmorišni tip turizma kao glavnog pokretača turizma na otoku. Najvažniji i najpoznatiji dosad je svakako bio festival "Vanka regule", tj. natjecanje u ekstremnim sportovima koje se održavao svake godine krajem srpnja u Sutivanu. Discipline kao freeride biciklističko natjecanje, skokovi biciklom u more, cross freeride biciklističko natjecanje, slobodno penjanje na umjetnim i pravim stijenama, slobodno ronjenje, ronjenje na dah i utrke kajacima jamčili su dovoljno adrenalina i zabave za sve natjecatelje , ali i za posjetitelje festivala.

U Sutivanu djeluje Hrvatska narodna knjižnica Antonio Rendić Ivanović Sutivan (HNK ARI). Sutivansko kulturno ljeto počinje 22.06. i završava 21.8. Neke od manifestacija koje se održavaju tokom tog razdoblja su: baletna predstava-studio “RENATA”, mjesne fijere sv. Ivana te sv. Roka, koncerti klapa,turnir odbojke na pijesku, filmske večeri, izložbe, Bike Friendly festival, ribarska noć, razne predstave za djecu, večer čakavštine, međunarodni ljetni karneval. Svake godine u vrijeme Božića, Sutivan održava humanitarni projekt, manifestaciju “BRAČ ZA BOŽIĆ UZ PUPOLJKE“ koji se održava u KAVANJINOVIM DVORMA, Sutivanu. Organizatori su : Udruga Svijet kao cvijet, TZ Sutivan, DCK Brač, LCV Brač, LAG Brač i Aktiva Brač. Prikupljeni novac se donira udruzi djece poteškoća u razvoju “ Brački pupoljci”.

**Popis kulturne baštine na području Općine Sutivan:**

* Urbanistička cjelina Sutivana (gradsko seosko naselje)
* Zgrada Općine (civilna građevina), historicistička građevina iz 1898. g.
* Kula Marijanović, dvokatna kula iz 16. st. s preinakom 19 st.
* Crkva Uznesenja BI. Djevice Marije, jednobrodna barokna župna crkva, sagrađena oko 1800. g.
* Crkva sv. Ivana na Bunti arheološki lokalitet, građevina iz sredine 17. st. na položaju ranokršćanske crkve
* Sklop kuća Ilić (graditeljski sklop), renesansni utvrđeni sklop s kulom iz 16. st. preinačen tijekom 18. st.
* Ljetnikovac Jerolima Kavanjina (graditeljski sklop), kasnobarokni sklop s perivojem iz 17. st. nadograđen u 19. st.
* Sklop Definis (graditeljski sklop), stambeno-gospodarski sklop iz 18 st. sa prostranim vrtom
* Rodna kuća I. Marinkovića (memorijalna građevina), pučka arhitektura 19. st.
* Vjetrenjača, mlin na vjetar s početka 19. st., adaptiran u ladanjske svrhe
* Uvala Vičja luka, grobovi s grčko-ilirskim materijalom
* Crkva Stomorica, jednobrodna romanička građevina iz 11 st.
* Crkva sv. Roka, zavjetna kasnobarokna crkva iz 17. st. sa zvonikom s kraja 19.st.
* Katakombe na novom groblju sagrađene 1913. g. po projektu A. Nonveillera
* Crkva sv. Vinka Fererskog, jednobrodna crkvica s kraja 19. st.
* Sv. Spiridon, kapelica istočno od Sutivana prema Stomorici
* Gospa od Krtine, kapelica na brijegu jugozapadno od sv. Roka
* Ruševni ostaci crkvice sv. Jurja na punti Brača (arheološki lokalitet)
* Kameni (Veli) most
* Vila Definis sa perivojem

**Crkvica Sv. Ivana Krstitelja**

**Slika br. 6: *Crkvica Ivana Krstitelja***



**Izvor:** AKTIVA BRAČ prema[**www.braconline.com.hr**](http://www.braconline.com.hr)**,** datum posjete 14.01.2016.g.

U istočnom dijelu Sutivana, otkopani su oko današnje crkvice sv. Ivana temelji velike bazilike s trolisnim svetištem i predvorjem – narteksom.

Tu se nalazila jedna od desetak ranokršćanskih bračkih bazilika iz 6. st. To je jedna od svega tri crkve takvog tipa otkrivenih u Dalmaciji. Nekoliko nađenih ulomaka oltarske menze i stupića čuva se u spomenutoj crkvici. Tvrdi se, ali nije dokazano da se u srednjem vijeku tu razvio benediktinski samostan, poput ostalih na otoku. Narod od davnine okolne ruševine zove mojstir.

Pouzdano je da je sutivanski Sv. Ivan zajedno s imanjima postao beneficij (korišteni posjed) splitske crkve Sv. Ivana Krstitelja. Splitski prior Petar darovao je 1097. crkvi Sv. Ivana Krstitelja (de Fonte) svoje posjede unaokolo sutivanske crkve, sve dokle god se mogao čuti pjev ptica.

Unutar temelja stare bazilike, danas je malena crkva Sv. Ivana s plemićkim grbom i natpisom na latinskom, koji kaže da je splitski kanonik i rektor Jerolim Natalis podigao tu crkvu 1655. god.

### **Sklop kuća Ilić**

Prvu utvrđenu palaču u Sutivanu podigao je Jakov Nadali – Božičević 1505. god. u renesansnom stilu. Predgradnjom pročelja i kasnijim izmjenama izgubio je taj dvor mnogo od svoje izvorne ljepote Latinski renesansni natpis na pročelju kuće bio je hvalospjev Mletačkoj Republici, jer je Jakov Nadali ratovao pod zastavom Sv. Marka i novcem dobivenim u tim ratovima sagradio ovu palaču.

Nadalijev ili Natalijev, a kasnije Ilićev dvor ima prostrani park do danas sačunan i obnovljen. Njegov južni dio pretvoren je u javni park.

### **Kuća Marijanović**

### **Slika br. 7.: *Kuća ( kaštel) Marijanović***



**Izvor:** AKTIVA BRAČ prema[**http://zaklada-brac.hr/sutivan/**](http://zaklada-brac.hr/sutivan/)**,** datum posjete 14.01.2016.g.

Kuću Marijanović, kaštel u obliku kule, podigao je na samom morskom žalu u luci poljički doseljenik Janko Marijanović- Dražoević, poznat kao konte Janko , u 17. st.

Taj je Jankov Dvor vrlo slikovita nevelika zgrada , sa skošenim prizemnim dijelom koji ostavlja dojam utvrde, s balkonom prema moru i sunčanim satom s južne strane.

**Sklop kuća Definis**

U nekad bidermajerskom interijeru kuće Definis nalazila se bogata medicinska biblioteka iz 18. i ranog 19. st., kao i pet minijaturnih portreta članova obitelji Definis tršćanskog slikara , podrijetlom Francuza , Vicenta Poireta ( 1813.-1868.) Upravo se radi na rekonstrukciji čitavog sklopa zgrada.

### **Ljetnikovac Jerolima Kavanjina**

### **Slika br. 8: *Ljetnikovac Jerolima Kavanjina***



**Izvor:** AKTIVA BRAČ prema [**http://www.renipol.net/**](http://www.renipol.net/), datum posjete 14.01.2016.g.

Splitskom pjesniku Jerolimu Kavanjinu ( 1643.-1714.) majka je pripadala sutivanskoj obitelji Nadali- Božičević, pa je znatan dio života i književnog rada proveo u u Sutivanu.

U luci je sagradio kuću ili ljetnikovac ( 1690.-1705.) u baroknom stilu , s jednako baroknim parkom i pomoćnim gospodarskim zgradama .

Nad južnim dvorišnim ulazom uklesao je humanistički natpis OSTIVM NON HOSTIVM , tj da su ta vrata otvorena samo prijateljima.

### **Mlin (vjetrenjača)**

**Slika br. 9: *Mlin ( vjetrenjača)***



**Izvor:** AKTIVA BRAČ prema [**http://www.panoramio.com/photo/31297285**](http://www.panoramio.com/photo/31297285)**,** datum posjete 14.01.2016.g.

Kula nekadašnjeg mlina-vjetrenjače obitelji Ilić, iz početka 19. st. , najbolje je sačuvan od 125 mlinova za žito koliko ih je oko 1800. bilo ukupno na otoku.Iako od 1903. god. , kad je prestao mljeti žito , više nema krila, djeluje slikovito na samoj morskoj obali, na istočnom dijelu mjesta.

Ti su se mlinovi za mljevenje žita koristili vjetrom kojega u ovim krajevima ima u svako doba godine:zimi buru, jugo i levanat, ljeti maeštral, zapadnjak,burin i dr.

**Općinski dom**

Među sutivanskim javnim građevinama ističe se Općinski dom iz 1898. god. Lijepa zgrada u povijesnom stilu od bijelog bračkog kamena .Danas su u njoj smještene službene prostorije Općine Sutivan na katu te Pošta i Turistički ured u prizemlju.

**Crkva Sv. Roka**

**Slika br. 10: *Crkva sv.Roka***



**Izvor:** AKTIVA BRAČ prema[**http://zakladabrac.hr/sutivan/**](http://zakladabrac.hr/sutivan/),datum posjete 14.01.2016.g.

Crkva Sv. Roka, zaštitnika od kuge, sagrađena je 1623., a proširena 1788. Njezin je zvonik sagrađen 1879., vidi se izdaleka i daje karakterističnu sliku Sutivanu.

Oltar u crkvi izradio je Pavao Bertapelle 1787. U crkvi su drveni kip Sv. Roka i slike nepoznatog majstora: Navještenje, Uskrsnuće i Posljednja večera.

U crkvi ima i nekoliko zavjetnih slika i modela brodova iz 19. st. koje su sutivanski pomorci sami izradili ili dali izraditi nakon sretno prebrođenih oluja.

### **Župna crkva Uznesenja Marijina**

### **Slika br. 11: *Župna Crkva Uznesenja Marijina***



**Izvor:** AKTIVA BRAČ prema[**http://www.putovnica.net/galerije-slika/sutivan-otok-brac-slike-galerija/foto-sutivan-zupna-crkva-uznesenja-blazene-djevice-marije-1**](http://www.putovnica.net/galerije-slika/sutivan-otok-brac-slike-galerija/foto-sutivan-zupna-crkva-uznesenja-blazene-djevice-marije-1)**,** datum posjete 14.01.2016.g.

Siluetom Sutivana gledanog s mora dominira velika i lijepa župna crkva Uznesenja Bl. Dj. Marije. Građena je u periodu od 1576-1590 . u kasnorenesansnom stilu, i zatim dograđivana.

Proširivana je pod kraj 18. st. , zadržavajući ipak barokne građevne značajke. Tada je Petar Pavle Bertopelle iz Vrbovske na Hvaru sagradio vitki zvonik s krovom na lukovicu i raskošni tabernakul glavnog oltara.

U crkvi je vrijedna pozornosti oltarska slika Gospe od Ružarija, rad talijanske manirističke škole 17. st. Zvonik je nedavno temeljito obnovljen.  
U crkvi i naokolo nje pokapani su mrtvi, dok početkom 19. st. nije utemeljeno vangradsko groblje.

Kada je crkva popločana prnesene su i neke nadgrobne ploče vani , gdje se mogu i vidjeti. Uglavnom su iz 17. st dok je ona obitelji Ivanović iz 1594. godine.

**Jedinstvene katakombe**

**Slika br. 12: *Katakombe u Sutivanu***



**Izvor:** AKTIVA BRAČ prema [**https://www.flickr.com/photos/30536324@N04/5022777837**](https://www.flickr.com/photos/30536324@N04/5022777837)**,** datum posjete 14.01.2016.g.

Sutivansko je groblje 1829. smješteno na pošumljenom brežuljku zapadno od mjesta , a obnovljeno 1913. god. Ljepota starog groblja je u njegovoj jednostavnosti , za razliku od pretrpanih i neukusnih suvremenih groblja. Grobovi su pokriveni samim kamenim pločama. Kroz kapelicu Bratovštine P.S. Sakramenta silazi se u jedinstvene katakombe, u kojima je podzemno 126 grobova.

**KULTURNE UDRUGE U SUTIVANU**

Prema Programu rada koje su udruge dostavile općini Sutivan, a s ciljem dobivanja financijskih sredstava za realizaciju svoju projekata u 2014. godini, od ukupno registriranih udruga izdvajaju se :

*Boćarski klub „Stivan“ koji*  provodi aktivnosti na održanju i razvoju svih oblika boćanja na području otoka Brača, Splitsko-dalmatinske županije i Republike Hrvatske, organizira aktivnosti svojih članova, potiče i promiče boćanje u skladu s nacionalnim programom boćanja, osobito boćanja djece, mladeži, studenata i osoba s invaliditetom,brine o kategoriziranim sportašima te sudjeluje u stvaranju uvjeta za njihov daljnji razvoj,sudjeluje u ostvarivanju uvjeta za provođenje zdravstvene skrbi sportaša, potiče i promovira boćanje, sudjeluje u domaćim, stranim i međunarodnim boćarskim natjecanjima i manifestacijama.

Udruga multimedijalne kulture „ *Crno bili svit“* se bavi snimanjem dokumentarnih filmova i reportaža, projiciranjem filmova i organiziranjem kreativnih i edukacijskih radionica, organiziranjem izložbi, prezentacijama multimedijalnog karaktera, organiziranjem ekoloških programa i akcija, izdavanjem brošura i knjiga, stematikom popularizacije te valoriziranja prirodne i kulturne baštine.

Baletni studio *„Renata“* se bavi aktivnostima kao što su: organiziranje plesnih , glazbenih ritmičkih i drugih edukacijskih radionica za djecu predškolske dobi ,organiziranje glazbeno – plesnih i drugih interesnih skupina djece i mladeži ,organiziranje stručnog pedagoškog rada sa svim dobnim skupinama članova , organiziranje koncerata , radionica , seminara, kongresa, tribina i drugih stručnih skupova, poticanje , pomaganje i popularizacija umjetničkih i kulturnih amaterskih aktivnosti, njegujući tradicionalne i povijesne vrijednosti, suradnja s drugim istovrsnim i sličnim udrugama i organizacijama u inozemstvu, te svim organizacijama koje podupiru rad Udruge,ostvarivanje stručne suradnje s domaćim i inozemnim strukovnim udrugama te izdavanje stručnog časopisa sukladno zakonu.

Djelatnosti Udruge *„Svijet kao cvijet“* su: javno zagovaranje za učinkovito provođenje politike zaštite okoliša i očuvanja prirode, edukacija javnosti putem održavanja predavanja,tribina,seminara, radionica i izložbi u svrhu promicanja razvoja svijesti o potrebi očuvanja prirode i zaštite okoliša, zaštita prirodne i kulturne baštine, zaštita spomenika kulture, osmišljavanje, izrada i prodaja „sutivanskih “ suvenira, promocija, prezentacija Sutivana i otoka Brača, organizacija kulturnih priredbi i sportskih susreta, poticanje i razvoj ženskog poduzetništva, oživljavanje i promicanje tradicijske proizvodnje i starih obrta, promicanje zdravog načina života i sportske rekreacije.

Udruga maslinara *„Zlato Brača“* se bavi: proizvodnjom ekološkog ulja, surađivanjem sa domaćim i inozemnim asocijacijam maslinara, organiziranjem predavanja, edukacije i radionice maslinara,unapređenjem kulture uzgoja maslina, informiranjem maslinara o najnovijim saznanjima agrotehničkih mjera,suradnja sa stručnjacima u području izbora sortimenata maslina i proizvodnje sadnica,postizanjem znaka izvornosti i zaštićenog znaka proizvodnje ekološkog maslinovog ulja.

Općina Sutivan samo djelomično sudjeluje u financiranju rada udruga (moguće je financijska sredstva osigurati iz županijskog proračuna, na temelju naplate članarina, sponzorstva, prodaje proizvoda/usluga). Ipak, osim financijske pomoći, općina je ustupila i dio općinskih prostora za rad udruga. Nažalost ne svim udrugama i ne veliku površinu. Naime, iako postoji neiskorišten općinski prostor, njegova trenutna opremljenost nije adekvatna za korištenje. Planiranom izgradnjom Sokolane, oslobodile bi se prostorije u kojima se sada obavljaju obrazovne djelatnosti, a njihovi korisnici ističu kako bi ga oni po napuštanju dodijelili na korištenje upravo udrugama.

Osim materijalnih kapaciteta s kojima raspolažu udruge registrirane u Sutivanu, njihov najveći problem ogleda se u broju, strukturi i aktivnosti članova. Nakon početnog entuzijazma, svi se suočavaju s neaktivnošću većine svojih članova, gdje se realizacija projektne ideje u konačnici odvija uz pomoć dva-tri člana, većinom osnivača udruge. Navedeni problem naglašen je u razgovoru s osnivačima udruge maslinara "Zlato Brača Stivan" te udruge za ekologiju i očuvanje kulturne i tradicijske baštine "Svijet kao cvijet".

Nadalje, suradnja među udrugama nije zadovoljavajuća. Ne iskorištavaju se mogući sinergijski efekti, dapače ponekad se doživljavaju kao konkurencija. S druge strane, postoji velik broj projektnih ideja koje treba poticati, jer su dosad realizirane ideje upotpunile turističku ponudu, produžile turističku sezonu te tijekom cijele godine utjecale na poboljšanje kvalitete života različitih skupina lokalnog stanovništva.

Ove udruge svojim aktivnostima prvenstveno obogaćuju društveni život lokalnog stanovništva kroz cijelu godinu. Također, svojim aktivnostima upotpunjuju i turističku ponudu. Tako, na primjer, studio Renata osim što organizira ples za djecu te vježbe za starije uzraste, tijekom ljeta sudjeluje u „Stivanskom litu“ organizirajući baletne predstave. Od aktivnih udruga, udruga za promicanje ekstremnih sportova i zaštitu okoliša Saxum, najviše doprinosi obogaćivanju turističke ponude. Njeni osnivači naglašavaju ogroman trud uložen u organiziranje festivala "Vanka regule" koji je danas i međunarodno prepoznat. U 2014. održalo se njegovo posljednje 15. izdanje. Ukupni trošak organizacije navedenog festivala u 2014. godini iznosio je 335.200,00kn. Osnivači udruge izražavaju nezadovoljstvo poslovanjem turističke zajednice, koja nedovoljno prepoznaje važnost festivala za promociju turizam Sutivana. Ipak, iako se zbog karakteristika sadržaja festivala "Vanka regule" on trebao odvijati u jeku turističke sezone (u 2014. u periodu 20.-27. srpnja), kada bi možda smještajni kapacitet bili popunjeni i bez odvijanja festivala, njegovi multiplikativni efekti su nezanemarivi. Osim problema inertnosti članova te nedovoljne suradnje s drugim udrugama, osnivači udruge Saxum naglašavaju i otpor lokalnog stanovništva prema predloženim projektima.

### **2.7.4. Sport i rekreacija**

U općini Sutivan, osim kroz obrazovni sustav, djelatnost tjelesne kulture i športa promovira se kroz rad udruga. Ipak, zbog nedostatka prostornih kapaciteta (unutarnjih i vanjskih) stanje se ne može ocijeniti zadovoljavajućim. Osim neadekvatne uređenosti dječjeg parka, roditelji ističu kako se djeca najčešće igraju na parkiralištu, a kao velik problem ističu i nepostojanje kolnika unutar postojeće prometne infrastrukture u mjestu, gdje bi se djeca mogla sigurno šetati, voziti role i sl. Također, u sklopu unapređenja prometne infrastrukture koja bi služila domaćem stanovništvu, ali i za obogaćivanje turističke ponude, ističe se uređenje biciklističkih staza, odnosno barem uređenje starih makadamskih putova izvan mjesta. Naravno dio navedenih poslova zahtjeva suradnju sa susjednim općinama. Jedan takav projekt je započeo, a odnosi se na sređivanje ceste koja iz mjesta vodi do parka prirode "Sutivan", međutim projekt se nikad nije realizirao do kraja. Pošto je cesta u cijelosti na području općine Sutivan, odgovornost za njen dovršetak ostaje na općini.

Za vrijeme mjesne fijere Sv.Roka održava se nogometni turnir “Sveti Roko”. Od ostalih sportsko rekreativnih aktivnosti u Sutivanu se mogu pronaći biciklizam, jedrenje na dasci, sea kayaking, jedrenje i ribolov.

## **SWOT ANALIZA**

## **3.1. SWOT analiza - Kapaciteti sustava Općine**

|  |  |
| --- | --- |
| **SNAGE** | **SLABOSTI** |
| * Član LAG-a BRAČ * Razvijena međuopćinska suradnja | * Nepovjerenje u institucije * Znatan dio kvalificiranih kadrova, posebno mladi emigrirao je u veća središta manjak financijskih sredstava u Općinskom proračunu * Nepotpuno korištenje instrumenata komunalne naknade i komunalne nakande i komunalnog doprinosa |
| **PRILIKE** | **PRIJETNJE** |
| * Mogućnost financiranja iz EU projekata i fondova * Ulaganje u naobrazbu zaposlenika u općini * Rješavanje imovinsko-pravnih odnosa kao pomoć integraciji lokalne zajednice i kreiranju novih projekata * Podizanje svijesti mladih kako bi isti sudjelovali u lokalnim aktivnostima * Osnivanje interesnih skupina kao način okupljanja snaga * Ulaganjem u stručno osposobljavanje populacije omogućiti kvalitetni razvoj općine * Sufinanciranje lokalnih edukacija, seminara i programa usavršavanja cijeloživotnog učenja, strukovnog i visokog obrazovanja | * Nedostatak sredstava za financiranje rada i aktivnosti lokalnog stanovništva Neažurni katastraski planovi * Neknjiženi vlasnički odnosi * Administrativni preustroj Republike Hrvatske-potencijalna mogućnost ukidanja Općine i Županije |

### 

|  |  |
| --- | --- |
| **SNAGE** | **SLABOSTI** |
| * Atraktivan prirodni okoliš * Dio prostora (more) pod zaštitom mreže Natura 2000 * Povoljni klimatski uvjeti * Očuvan prostor koji još uvijek nije devastiran apartmanizacijom * Bogata kulturna baština( Kavanjinovi dvori,Ljetno Kino,kompleks groblja,crkva sv.Roka,katakombe,niz dostupnih crkvica sa uređenim putevima) * Značajan fond stambenih jedinica nekorištenih ili povremeno korištenih za stanovanjei/ili privređivanje * Cestovna povezanost i definiran kanalizacijski sustav * Postojeći kapaciteti za sportske i rekreativne aktivnosti( prostor Sokolane,boćalište ,igralište | * Prekomjerna gradnja ima negativan utjecaj na povijesne i prirodne atrakcije * Veliki broj javnih površina nije uređen * Neuređeni i zapostavljeni privtani posjedi i okućnice * Značajan broj urušenih zgrada u centru mjesta * Nedovršen sustav odvodnje i kanalizacije * Nedovoljan broj sportskih terena * Neuređen park za dječju igru (Slijevanje otpadnih voda u park) * Nezaštićenost povijesne baštine * Nedostatna opskrba vodom za vrijeme sezone * Nedovoljna iskorištenost prirodnih izvora energije (sunce,vjetar geotermalna toplina) |
| **PRILIKE** | **PRIJETNJE** |
| * Korištenje sustava nacionalnih programa za razvoj poduzteništva u pogledu održivog razvoja * Unapređenje gospodarenja prostorom * Unapređenje sustava gospodarenja otpadom * Prepoznavanje važnosti zaštite okoliša na državnoj i EU razini * Obnova i prenamjena starih objekata * Ulaganje i poticanje ulaganja u obnovljive izvore energije * Poboljšanje komunalne infrastrukture * Poboljšanje prometne infrasturkture * Valorizacija prirodne baštine * Potencijal za korištenje alternativnih izvora energije | * Neracionalno korištenje prostora( nastavak neplaninerane i nekoordinirane gradnje; betoniranje i apartmanizacija,poništavanje povijesne baštine u komercijalne svrhe) * Mogućnost velikih ekoloških zagađenja na Jadranu; zagađenje obalnog pojasa * Nastavak trenda odlaska mladih i obrazovanih ljudi * Starenje stanovništva |

### 

### **2.3. SWOT analiza - Društvene djelatnosti**

|  |  |
| --- | --- |
| **SNAGE** | **SLABOSTI** |
| * Knjižnica kao centar kulturnih aktivnosti * Osiguran besplatan prijevoz đaka putnika * Izgrađena struktura lokalne administracije i drugih organizacija * Zadovoljavajuća institucionalna skrb za starije osobe * Sociokulturni identitet mještana s razvijenim osjećajem pripadnosti lokalnoj zajednici * Sutivansko kulturno ljeto | * Nejedinstvo stanovnika, manjak komunikacije * Nedovoljno korištenje fondova za financiranje privatnih i javnih investicija * Loša demografska struktura stnoavništva-veliki broj starijih odoba u odnosu na mlađu populaciju * Mala mogućnost zapošljavanja u Sutivanu * Nedovoljan kapacitet dječjeg vrtića,nepostojanje jasličko programa ,te dužeg boravka * Nezadovoljavajući prostorni kapaciteti za igru i sporstke aktivnosti djece * Loša prometna povezanost s matičnom školom u Supetru * Nezadovoljavajuća zdravstvena skrb u primarnoj zdravstvenoj zaštiti –nedostatak ljekarne,stomatologa * Neadekvatan prostor i nedovoljna sredstva za rad knjižnice |
| **PRILIKE** | **PRIJETNJE** |
| * Revitalizacija i valorizacija kulturne baštine * Unapređenje promidžbe kulturoloških, sportskih i drugih događaja * Mogućnost korištenja financijskih sredstava iz EU i nacionalnih fondova * Potpora sutivanske dijaspore spremna pomoći putem razmjene znanja,iskustava.pa čak i financijskim donacijama za kulturna , infrastrukturna i druga ulaganja | * Otežano pronalaženje odgovarajućih izvora financiranja za društvenu infrastrukturu * Nastavak emigracije i depopulacije stanovništva |

### **2.4. SWOT analiza - Gospodarstvo**

|  |  |
| --- | --- |
| **SNAGE** | **SLABOSTI** |
| * Razvijena mreža puteva iskoristivih u funkciji pješačkih i biciklističkih staza * Specifične manifestacije i institucije ( Bike Friendly) i park prirode „Sutivan“ * Izrada Strategije turizma Sutivana i izrada Strategije i akcijskog plana za razvoj cikloturizma općine Sutivan za razdoblje 2015g .-2016.g. „Bike Friendly Sutivan“ * Tradicija poljoprivredne proizvodnje(maslinarstvo,ekološki proizvodi) * Kvalitetna suradnja Turističke Zajednice i Općine Sutivan * Mogućnost isprobavanja tradicionalne i autohtone gastronomije * Poljoprivredna proizvodnja temeljena na tradicionalnim običajima i tehnikama uzgajnja * Veliki broj očuvanih poljoprivrednih površina * Kontinuitet u proizvodnji maslinovog ulja i vina i drugih proširenih proizvoda | * Gospodarska aktivnost većinom samo u ljetnim mjesecima * Nedostatak inicijative među stanovništvom u ekonomskoj sferi * Nije donesen nikakav program mjera poticanja poduzetništva * Nedostatak investicija * Stanje katastra i zemljišnih knjiga utječe na razvoj gospodarstva * Prepuštanje inerciji turističkih kretanja, bez adekvatne vizije razvoja i neiskorištavanje postojećih potencijala * Smještajni kapaciteti utemeljeni isklučivo kao apartmani * Nedovoljna ponuda zabave * Neuređeni pristupi plažama * Nepostojanje prepoznatljivog loga /brenda koji bi istaknuo Sutivan od osatlih općina * Stanovništvo slabo educirano o trendovima u turizmu * Manjak interakcije između poduzetnika u cilju dugoročnog razvoja turističke destinacije Sutivana * Nedostatak privežišta i obalnih mjesta za jahte i turističke brodove * Nepostojane direktne veze Sutivana i Splita-visoke cijene prijevoza |
| **PRILIKE** | **PRIJETNJE** |
| * Prilike financiranja projekata iz EU i nacionalnih fondova * Mogućnost izgradnje gospodarskih zona * Program poticanja poduzetništva * Razvoj novih oblika turizma * Osmišljavanje sinergijske turističke ponude za cijeli Brač * Unaprjeđenje turističke infrastrukture * Unapređenje promidžbe kulturoloških, sportskih i drugih tradicionalnih događaja * Identificiranje otoka kao eko destinacije * Osnivanje poljoprivrednih zadruga i proizvođačkih organizacija * Brendiranje lokalnih proizvoda * Razvoj certficirane ekološke proizvodnje | * Neiskorištena financijska sredstva iz EU fondova * Administrativne barijere pri ulaganju u poduzetništvo * Klimatske promjene-opasnost za tradicionalne poljoprivredne culture * Sunce i more više neće biti dostatni za privlačenje turista,kako stranih tako ni domaćih * Nekontrolirana divlja gradnja * Buduće neadekvatno rješavanje postojećeg stanja katastra i zemljišnih knjiga * Kontinuirani odlazak mlade radne snage s otoka * Neupućenost poljoprivrednika u njihova prava na iskorištenje sredstava iz fonda za Ruralni razvoj * Zahtjevan i dugotrajan postupak za iskorištavanje sredstava iz fondova * Nerazumijevanje nadležnih institucija za probleme poljoprivrednika i njihova ulaganja |

1. Zakon o proračunu (Narodne novine, br. 87/08, 136/12 i 15/15) [↑](#footnote-ref-1)
2. Prema: Agencija za razvoj Varaždinske županije – AZRA d.o.o., „Razvojna strategija Lokalne akcijske grupe Brač, Šolta“, Varaždin, ožujak 2013. [↑](#footnote-ref-2)